Minuri/sinhala-corpus-wikipedia huggingface dataset:
1998 වසරේ සිට බිෂොප් මහත්මිය, ඕස්ට්‍රේලියානු මන්ත්‍රී මණ්ඩල සභික සාමාජිකාවක් ලෙස කටයුතු කරන අතර, 2007 නොවැම්බර් 24 දින පැවති මැතිවරණයෙන් ලිබරල්/ජාතික සන්ධානය (Liberal/National Coalition) පරාජය වන තෙක් හෝවඩ් රජයේ (Howard government) අමාත්‍යවරියක ලෙසද ඇය කටයුතු කලාය
බිෂොප් මහත්මිය රිපබ්ලිකන් මතධාරිනියකි
පාර්ලිමේන්තුවට පිවිසීමට පෙර, බිෂොප් මහත්මිය ඇඩිලේඩ් විශ්ව විද්‍යාලයෙන් (University of Adelaide) නීතිය හැදෑරූ අතර, පසුව හාවඩ් ව්‍යාපාර පාසලේ (Harvard Business School), උසස් කළමණාකරන පාඨමාලාවක් හැදෑරුවාය
මුල් අවධිය

1956 ජුලි 17 දින දකුණු දිග ඕස්ට්‍රේලියාවේ Lobethal හී උපත ලත් බිෂොප් මහත්මිය, ශාන්ත පීතර ජේ්‍යෂ්ඨ බාලිකා පාසලෙන් (St Peter's Collegiate Girls' School) මූලික අධ්‍යාපනය හදාරා පසුව ඇඩිලේඩ් විශ්ව විද්‍යාලයට ඇතුලත් වූවාය
1978 දී එම විශ්ව විද්‍යාලයෙන් නීතිය පිළිබඳ උපාධියක් හිමිකරගත් ඇය, පසුව නීති ව්‍යාපාර ආයතනයක අධිනීතීඥවරියක සහ සොලිසිටාර්වරියක ලෙස පුහුණු වූවාය
1983 දී Neil Gillion සමග විවාපත් වූ බිෂොප් මහත්මිය, ඔහු සමග පර්ත් හී පදිංචියට පැමිණියාය
නමුත් 1988 වසරේදී ඔවුහූ දික්කසාද වූ අතර, දරුවන් නොමැති වූ බිෂොප් මහත්මිය නැවත් විවාහයක් සිදු කර නොගත්තාය
1994 වසර තුලදී Clayton Utz ආයතනයේ පර්ත් කාර්යාලයෙහි පාලන බලය සහිත කොටස්කරුවෙකු වූ බිෂොප් මහත්මිය, 1996 දී බොස්ටන් හී හාවඩ් ව්‍යාපාර පාසලට (Harvard Business School) ඇතුලත්ව ජේ‍යෂ්ඨ කළමනාකරුවන් වෙනුවෙන් වූ සති අටක උසස් කළමණාකරණ පාඨමාලාවක් (Advanced Management Program) හැදෑරුවාය
සිය නීතිඥ දිවියෙන් ඉවත්ව සාමූහික දේශපාලනය (Federal politics) වෙත පිවිසීමට ඇගේ එම පාඨමාලාව හේතුව වූ බව පැවසෙයි
පාර්ලිමේන්තු සාමාජිකාවක ලෙස
1998 දී මූලික තෝරා ගැනීම් වලදී Curtin කොට්ඨාෂය සඳහා ලිබරල් පක්ෂයෙන් අසුනක් හිමි කර ගත් බිෂොප් මහත්මිය, ඊලඟ වසරේ පැවැති ෆෙඩරල් ඡන්දයෙන්ද, බලයේ සිටි පිරිස පරදවා තමන් හට අසුනක් වෙන් කර ගැනීමට සමත් වූවාය
2001 පෙබරවාරි මැතිවරණයෙන් ලිබරල් පක්ෂය පරාජය වීමත් සමග, පක්ෂයේ නායක ධූරය එනම් පාලන රජයේ විපක්ෂනායක තනතුර සඳහා බිෂොප් මහත්මිය පත්විමේ ලකුණු පහල වූ අතර, එවකට පක්ෂ නායකයාව සිටි Richard Court එම තනතුරේ දිගටම රැඳෙමින්, කටයුතු සිදුකරන ලදී
නමුත් අවසානයේදී ඔහුගේ ක්‍රියාවන් නිසා, Court හට දේශපාලනයෙන් ඉවත්වන ලෙස බලපෑම් එල්ල වූ අතර, ඔහු විසින් දැරූ එම ධුරය සඳහා පසුව Colin Barnett තේරී පත්විය
හෝවඩ් රජයේ අමාත්‍යවරියක ලෙස
2003 වර්ෂයේදී හෝවඩ් රජයේ Minister for Ageing තනතුර බිෂොප් මහත්මියට හිමිවූ අතර, 2006 වසරේදී හෝවඩ් රජයේ අධ්‍යාපන, විද්‍යා සහ අභ්‍යාස අමාත්‍යධූරය (Minister for Education, Science and Training) සහ Minister Assisting the Prime Minister for Women's Issues යන තනතුරද ඇයට හිමිවිය
2007 වර්ෂයේ මැතිවරණයෙන් සන්ධානය බිඳවැටෙනතෙක් එම තනතුරු හෙබවීමට බිෂොප් මහත්මියට හැකිවිය
ලිබරල් පක්ෂයේ නියෝජ්‍යනායකවරිය ලෙස
2007 මැතිවරණයෙන් සන්ධානය පරාජය වීමත් සමග, එම වර්ෂයේ නොවැම්බර් 29 දින ලිබරල් පක්ෂයේ නියෝජ්‍ය නායක ධූරය බිෂොප් මහත්මියට හිමිවිය
එම තනතුර සඳහා පැවැති ඡන්ද විමසීමේදී, බිෂොප් මහත්මියට පක්ෂව ඡන්ද 44 ක් ලැබුණු අතර, එම තනතුරටම තරඟ කල අනෙක් අපේක්ෂකයින් දෙදෙනාටම ලබා ගත හැකි වූයේ සමස්ථ ඡන්ද 43 ක් පමණි
2008 සැප්තැම්බර් 22 දින, එවක ලිබරල් පක්ෂයේ නායකයා එනම් රජයේ විපක්ෂ නායකයා වූ Brendan Nelson විසින්, බිෂොප් මහත්මියට පක්ෂයේ Shadow Treasurer තනතුර ලබා දුන්නද, එම තනතුරේදී ඇය අසාර්ථක වීම නිසා, 2009 පෙබරවාරි 16 වන දින බිෂොප් මහත්මිය එම තනතුරින් ඉල්ලා අස්වූවාය
බිෂොප් මහත්මියගේ ඉල්ලා අස්වීමත් සමග හිස් වූ එම තනතුර සඳහා, Joe Hockey මහතා පත්විය
2009 දෙසැම්බර් 1 වන දින, ටෝනි ඇබට් මහතා පක්ෂයේ නායක ධූරයට පත්වූ අතර, බිෂොප් මහත්මිය නියෝජ්‍ය නායක ධූරයේම රැඳී සිටියාය
2010 ෆෙඩරල් මැතිවරණයෙන්ද සන්ධානය සුළු පරාජයක් ලැබුවද, පක්ෂයේ සිය නියෝජ්‍යනායක ධූරය, විදේශ කටයුතු පිළිබඳ Shadow අමාත්‍යධූරය සහ වෙළඳ Shadow අමාත්‍යධූරය යන ධූරයන්, අභියෝගයකින් තොරව පවත්වාගෙන යාමට බිෂොප් මහත්මියට හැකිවිය
ටෝනි ඇබට් රජයේ අමාත්‍යවරියක ලෙස

2013 සැප්තැම්බරයේදී ටෝනි ඇබට් සන්ධාන රජය ඕස්ට්‍රේලියාවේ බලයට පැමිණීමෙන් පසු, එතෙක් එරට ලිබරල් පක්ෂයේ නියෝජ්‍ය නායකවරිය වූ බිෂොප් මහත්මියට, ඕස්ට්‍රේලියාවේ ප්‍රථම විදේශ කටයුතු අමාත්‍යවරිය ලෙස තනතුරු හිමිවිය
මූලාශ්‍ර

භාහිර සබැදි

Personal website 
Biography at the Parliament of Australia site

|-

|-

|-

|-

|-

|-

|-

|-

Australian ministers for Foreign Affairs
ක්‍රිපූ 99 යනු, පූර්ව-ජූලියානු රෝමානු දින දසුනෙහි වසරකි
එකල එය හැඳින්වුනේ, අන්ටෝනියුස්ගේ සහ අල්බිනුස්ගේ රාජ්‍යතාන්ත්‍රික වසර (හෝ, එතරම් ප්‍රචලිත නොවන අයුරින්, අබ් ඌර්බෙ කෝන්ඩිටා 655 වසර) ලෙසිනි
මෙම වසර සඳහා ක්‍රිපූ 99 යන නාමය භාවිත වීම ඇරඹුනේ මුල්  මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය
සිද්ධි
 ස්ථානය අනුව 

 රෝමානු ජනරජය 
 කොන්සල්වරු
අවුලුස් පොස්ටුමිනුස් අල්බිනුස් සහ මාර්කුස් අන්ටෝනියුස් කථිකයා
උපත්
 ලුක්‍රිටියුස්, ලතින් දර්ශනවේදියා සහ කවියා (d
ක්‍රිපූ 55 )

මරණ
 ගායියුස් මේමියුස් රෝමානු දේශපාලනඥයා සතුරකු විසින් මරා දැමිණි
ගායියුස් සර්විලියුස් ග්ලෝසියා,  ගායියුස් මේමියුස්ගේ ඝාතකයා (සිය දිවි නසා ගැනුම)

ආශ්‍රිත

 
ග්‍රෙගරි දිනදසුනේ අවුරුදු
පූර්ව-ජූලියානු රෝමානු දින දසුනෙහි අවුරුදු
ක්‍රිපූ 98 යනු, පූර්ව-ජූලියානු රෝමානු දින දසුනේ වසරකි
එකල එය හැඳින්වුනේ, නේපොස්ගේ සහ ඩිඩියස්ගේ රාජ්‍යතාන්ත්‍රික වසර (හෝ, එතරම් ප්‍රචලිත නොවන අයුරින්, අබ් ඌර්බෙ කෝන්ඩිටා 656 වසර) ලෙසිනි
මෙම වසර සඳහා ක්‍රිපූ 98 යන නාමය භාවිත වීම ඇරඹුනේ මුල්  මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය
සිද්ධි 
 ස්ථානය අනුව 

 රෝමානු ජනරජය 
 කොන්සල්වරු
කුවින්ටුස් සසිලියුස් මෙටෙලුස් නේපොස් සහ  ටීටුස් ඩිඩියස්
 මිනිස් බිලිදීම තහනම් කරන විසර්ජන පණතක් සෙනෙට් මන්ත්‍රී මණ්ඩලය විසින් සම්මත කෙරිණි
සර්වග්‍රාහී පණත් කෙටුම්පත් තහනම් කරමින්  සෙනෙට් මන්ත්‍රී මණ්ඩලය විසින් ලෙක්ස් චෙචීලියා ඩීඩියා සම්මත කෙරිණි
උපත් 
 නිජිඩියස් ෆිගුලුස්, රෝමානු දර්ශනවේදියා (වියහැකි දිනය) (ම
ක්‍රිපූ 45)
 කිකරෝගේ  පළමු බිරිඳ ටෙරෙන්ෂියා (ම
ක්‍රිව  4)
මරණ 
 ජපානයේ කයිකා අධිරාජයා (වියහැකි දිනය)

ආශ්‍රිත 

 
ග්‍රෙගරි දිනදසුනේ අවුරුදු
ටීවී දෙරණ යනු  ශ්‍රී ලංකාවේ සිංහල භාෂාවෙන් විකාශන කටයුතු සිදු කරන වින්දනාත්මක රූපවාහිනී නාලිකාවකි
2005 ඔක්තෝම්බර් 11 වන දින ඇරඹි මෙම නාලිකාවේ හිමිකාරීත්වය, Power House Ltd සමාගම සතු වෙයි
නාලිකාවේ ප්‍රධාන සම්ප්‍රේෂණ කුළුණ කොළඹ පිහිටුවා තිබෙන අතර, නුවරඑළිය, දෙණියාය, ගම්මාඩුව, මහනුවර සහ කළුතර යන ප්‍රදේශ වල ස්ථාපනය කොට තිබෙන අනෙකුත් සම්ප්‍රේෂණ උපපොළවල් හරහා, සිය විකාශනයන් දිවයින පුරා විසිරුවා හරියි
වැඩසටහන් 
ටීවී දෙරණ නාලිකාව, දිනකට පැය 17 ක පමණ කාලයක් (පැය 0600-2300 අතර) තුල ටෙලි නාට්‍ය, රියලටි වැඩසටහන්, ලමා වැඩසටහන්, සංගීත සහ අනෙකුත් විවිධ වැඩසටහන් විකාශනය කරනු ලබයි
අද දෙරණ 
අද දෙරණ යනු ටීවී දෙරණ නාලිකාව විසින් ඉදිරිපත් කරනු ලබන ප්‍රවෘත්ති සේවාව හඳුන්වනු ලබන නාමයයි
වර්ථමානයේදී අද දෙරණ පුවත් සේවාව ඉංග්‍රීසි, සිංහල සහ දෙමළ යන භාෂා ත්‍රිත්වයෙන්ම ක්‍රියාත්මක වෙයි
Alexa Internet වර්ගීකරණය අනූව අද දෙරණ පුවත් වෙබ් අඩවිය ශ්‍රී ලංකාවේ ප්‍රමුඛ අවධානයක් සහිත ප්‍රවෘත්ති වෙබ් අඩවියකි
2007 වසරේ අග භාගයේදී, ඩයලොග් ටෙලිකොම් සමග සම්බන්ධ වූ අද දෙරණ පුවත් සේවාව, සිය ඩයලොග් ජංගම දුරකථන ප්‍රේක්ෂකයින් වෙනුවෙන්, පුවත් කෙටි පණිවිඩ සේවාවක් අරඹන ලදී
අද දෙරණ 24x7 
2014 වර්ෂයේදී දෙරණ නාලිකාව විසින් අද දෙරණ 24x7 නමින් මෙරට ප්‍රථම 24 පැය පුරාම විකාශය වන ප්‍රවෘත්ති නාලිකාවක් ආරම්භ කරන ලදී
තරඟ සහ රියැලිටි වැඩසටහන්

ශ්‍රී ලංකා රූ රැජින 
ලෝක රූ රැජින තරඟය නියෝජනය කිරීම සඳහා සුදුසුකම් ලබන ශ්‍රී ලංකා යුවතිය තෝරා ගන්නා, ශ්‍රී ලංකා රූ රැජින (Miss Sri Lanka) තරඟයට, 2007 වසරේ පටන් ටීවී දෙරණ නාලිකාව අනුග්‍රහය සපයයි
දෙරණ ඩ්‍රීම් ස්ටාර් 
2009 වසරේ සිට දෙරණ ඩ්‍රීම් ස්ටාර් නමින් ගායන හැකියාව සහිත තාරකාවක් තෝරන රියැලිටි වැඩසටහනක්, ටීවී දෙරණ නාලිකාව ආරම්භ කරන ලදී
දෙරණ ඩ්‍රීම් ස්ටාර් එක් එක් වාරයන්හී ජයග්‍රාහකයින්
මේවාද බලන්න 

 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි 

 Official Website
 Ada Derana
බෞද්ධයා නාලිකාව (The Buddhist)  ශ්‍රී ලංකාවේ ප්‍රථම බෞද්ධාගමික රූපවාහිනී නාලිකාව නාලිකාව වේ
නාලිකාවේ ප්‍රධාන මැදිරි කොළඹ, ශ්‍රී සම්බෝධි විහාරයේ ස්ථාපනය කොට තිබෙ
නාලිකාවේ විකාශන කටයුතු, 2007 ජුනි 29 වන දිනදී  අස්ගිරිය පාර්ශවයේ මහ නායක හිමි ඇතුළු, ශ්‍රී ලංකා ජනපති මහින්ද රාජපක්ෂ සහ හිටපු අගවිනිසුරු සරත් එන්. සිල්වා ආදීන්ගේ  සහභාගීත්වය සහිතව, ආරම්භ කරන ලදී
බෞද්ධයා නාලිකාවේ වැඩසටහන්, ඉංග්‍රීසි, සිංහල සහ දෙමළ යන භාෂා ත්‍රිත්වයෙන්ම විකාශනය කෙරේ
ශ්‍රී ලංකාවේ සැටලයිට් සේවා සපයන්නෙකු වන ඩයලොග් ටීවී හී චැනල් අංක 68 යටතේ මෙම නාලිකාව නැරඹිය හැකියි
බෞද්ධයා ගුවන් විදුලිය
බෞද්ධයා ගුවන් විදුලිය FM 101.3, FM 101.5 මෙගාහර්ට්ස් සංඛ්‍යාත ඔස්සේ විසිරුවා හරියි
ස්ථාපනය කිරීම
ඩයලොග් ටීවී හී හිටපු ප්‍රධාන විධායක නිලධාරියෙකු (CEO) වූ Muhunthan Canagey මහතාගේ පරිත්‍යාග සහිතව නාලිකාව ස්ථාපනය කරන ලදී
මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

බාහිර සබැදි
The Buddhist Official website

මූලාශ්‍ර

ශ්‍රී ලංකාවේ රූපවාහිනී නාලිකා
TV One යනු ශ්‍රී ලංකාව තුල සිංහල සහ ඉංග්‍රීසි භාෂාවලින් විකාශන කටයුතු සිදුකරන රුපවාහිනි නාලිකාවකි
එය තරුණ පරපුර ඉලක්ක කරගනිමින් සිය වැඩසටහන් විකාශය කරනු ලබයි
නාලිකාවේ හිමිකාරීත්වය MTV Channel පුද්ගලික සමාගම සතු වන අතර, එම සමාගම කැපිටල් මහරාජා කොටසකි
1992 වර්ෂයේදී එම්ටීවී නිව්ස්විෂන් (MTV Newsvision) යන නාමයෙන් ආරම්භ කල මෙම නාලිකාව, ශ්‍රී ලංකාවේ පුද්ගලික අංශයට අයත් ප්‍රථම රූපවාහිනී නාලිකාවද වෙයි
1998 ජුනි මසදී, මෙහි සහෝදර රූපවාහිනී නාලිකාව වූ එම්ටීවී (MTV) නාලිකාවේ නම, සිරස ටීවී නමින් කොට, එම්ටීවී නිව්ස්විෂන්, එනම් මෙම නාලිකාවේ නම එම්ටීවී (MTV) ලෙස වෙනස් කරන ලදී
නමුත් පසුව එම්ටීවී යන නාමය, චැනල් වන් එම්ටීවී (Channel One MTV) ලෙස නැවත වෙනස් කරන ලදී
නැවතත් 2012 ජනවාරී 26 දිනදී, නාලිකාවේ නම එම්ටීවී ස්පෝට්ස් (MTV Sports) ලෙස වෙනස් කොට විකාශන කටයුතු අරඹන ලදී
2015 ජුලි මස MTV Sports යන නාමය නැවත MTV ලෙස වෙනස් කරන ලදුව 2016 ජනවාරි 21 දින එය TV 1 ලෙස නම් කරන ලදී
මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි
 Official Website

ශ්‍රී ලංකාවේ රූපවාහිනී නාලිකා
ඒබීපී නිව්ස් යනු ඉන්දියාවේ සිට ක්‍රියාත්මක වන රූපවාහිනී ප්‍රවෘත්ති නාලිකාවකි
නාලිකාවේ හිමිකාරීත්වය ABP සමූහය (ABP Group) සතු වේ
මුල් අවධියේදී මෙම නාලිකාව ස්ටාර් නිව්ස් (STAR News) ලෙස හැඳින්වූ අතර, එකල මෙහි හිමිකරුවන් වූවේ නිව්ස් කෝපරේෂන් (News Corporation) ආයතනයයි
එය ස්ටාර් ටීවී (STAR TV) සහ ෆොක්ස් ඉන්ටර්නැෂනල් චැනල්ස් (Fox International Channels) යන සමාගම්හී හවුල් ව්‍යාපාරයකි
අතීතය
1998 පෙබරවාරියේදී ස්ටාර් නිව්ස් නමින් ඇරඹි මෙම නාලිකාව, එරට ප්‍රථම ද්විභාෂා (ඉංග්‍රීසි සහ හින්දි) ප්‍රවෘත්ති සේවයයි
2003 වසර තෙක් මෙම නාලිකාව තුල, STAR විසින් නිෂ්පාදිත හින්දි වැඩසටහන් සහ එන්ඩීටීවී විසින් නිෂ්පාදිත ඉංග්‍රීසි වැඩසටහන් විකාශනය කල අතර, 2003 වසරේදී එන්ඩීටීවී (NDTV) සමග ඇතිකරගත් ගිවිසුම කල් ඉකුත් වීම නිසා, ස්ටාර් නිව්ස් නාලිකාව සම්පූර්ණ හින්දි පුවත් නාලිකාවක් බවට පත්විය
පසුව නාලිකාව පවත්වා ගැනීම වෙනුවෙන් STAR සහ ABP සමුහය එක්ව ආයෝජන සිදු කරන ලදී
රූපට් මර්ඩොක් ගේ පාලනයට නතු සමාගම ඉන්දියානු පුවත් ව්‍යාපාරයෙන් වෙන්ව යාම නිසා, 2012 අප්‍රියෙල් 16 වැනි දින, ABP සමූහය ප්‍රකාශ කොට සිටියේ, ඔවුන්ට ඊට ඉඩදෙමින් ඔවුන්ගෙන් වෙන්වන බවයි. මෙම වෙන්වීමත් සමග, අට වසරක් මුළුල්ලේ 'Star' නාමය සමග තුබූ ABP සබඳතා අවසන් වූ අතර, වෙන්වීමෙන් පසුව, මෙම ප්‍රවෘත්ති නාලිකා මෙහෙයවනු ලැබූ Media Content and Communications (MCCS) ආයතනය, මෙම ප්‍රවෘත්ති නාලිකාවන්හී නාමයන් වෙනස් කරන බවට ප්‍රකාශ කරන ලදී
ඒ අනූව, හින්දි ප්‍රවෘත්ති නාලිකාව වූ ස්ටාර් නිව්ස් නාලිකාවේ නම ඒබීපී නිව්ස් ලෙසත් (ABP News), බෙංගාලි ප්‍රවෘත්ති නාලිකාව වූ ස්ටාර් ආනන්ද (Star Ananda) නාලිකාවේ නම ඒබීපී ආනන්ද ලෙසත් (ABP Ananda), මාරාති ප්‍රවෘත්ති නාලිකාව වූ ස්ටාර් මජ්හා (Star Majha) නාලිකාවේ නම ඒබීපී මජ්හා (ABP Majha) ලෙසත් වෙනස් කෙරුණි
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
 Official Website (English) 
 Official Website (Hindi)
 Official Corporate Website (India)

ඉන්දියාවේ රූපවාහිනී නාලිකා
සියවසක් යනු, වසර සියයකි
සිංහල සහ අනෙකුත් බොහෝ භාෂා භාවිතයෙන් සියවස් නම් කෙරෙනුයේ ක්‍රමසූචක ලෙසිනි (නිද
"ක්‍රිව/පොයු 7 වන සියවස ")
ආශ්‍රිත 

 Age of Discovery
 Ancient history
 Before Christ
 පොදු යුගය
 Decade
 List of decades, centuries, and millennia
 Lustrum
 Middle Ages
 සහස්‍රවර්ෂ
 Modern era
 Saeculum
 වර්ෂය

සටහන්

මූලාශ්‍ර 

100 (number)
කාලය මැනීමේ ඒකක
සියවස්
ඊටීවී යනු ශ්‍රී ලංකාවේ විකාශන කටයුතු සිදු කරන ඉංග්‍රීසි රූපවාහිනී නාලිකාවකි
නාලිකාවේ ප්‍රධාන මූලස්ථානය කොළඹ පිහිටුවා තිබෙයි
අතීතය
East West Enterprises Ltdහී එවක සභාපතිවරයා වූ Nahil Wijesuriya මහතා විසින් 1994 දී ඊටීවී 1 (ETV 1) සහ 1995 දී ඊටීවී 2 (ETV 2) ලෙස, ශ්‍රී ලංකාවේ පැය 24 පුරාම විකාශය වන රූපවාහිනී නාලිකා දෙකක් ආරම්භ කරන ලදී
මුල් කාලීනව නාලිකාව තුල, නොමිලේ විසිරුවා හරිනු ලැබූ ජාත්‍යන්තර සැටලයිට් නාලිකාවක් වූ STAR TV හී වැඩසටහන් විකාශය කල අතර, නාලිකාවට අවශ්‍ය ආදායම් උපයා ගනු ලැබුවේ, දේශීය වෙළඳ ප්‍රචාරණ දැන්වීම් මගින් STAR TV හී සැටලයිට් දැන්වීම් ප්‍රතිස්ථාපනය කිරීමෙනි
නමුත් පසුකාලීනව ඊටීවී නාලිකා ද්විත්වය එහි හිමිකරුවන් විසින්, EAP සමූහය වෙත අලෙවි කරන ලදී
1997 වර්ෂයෙදී ඊටීවී 1 (ETV 1) නාලිකාවේ නම ස්වර්ණවාහිනී ලෙසත්, ඊටීවී 2 (ETV 2) නාලිකාවේ නම ඊටීවී (ETV) ලෙසත් වෙනස් කල අතර, එම වසරේම මැයි මසදී ඊටීවී නාලිකාව, EAP සමූහයට අයත් Vanguard Management Services පුද්ගලික සමාගම යටතේ සිය විකාශන කටයුතු ආරම්භ කරන ලදී
වැඩසටහන්
මේ සමයේ පටන් නාලිකාව තුල  ද බෝල්ඩ් ඇන්ඩ් ද බියුට්ෆුල් (The Bold and the Beautiful),ගිල්මෝ ගල්ස් (Gilmore Girls), අමෙරිකන් අයිඩල් (American Idol) වැනි හොලිවුඩ් ටෙලි නාට්‍ය, ප්‍රහසන වැඩසටහන්, සහ රියැලිටි වැඩසටහන් විකාශනය අරඹන ලදී
ශ්‍රී ලංකාවේ ප්‍රථම ඉලෙක්ට්‍රොනික ව්‍යාපාර පුවත් වැඩසටහන (electronic business news program) වූ, ලංකා බිස්නස් රිපෝට් (Lanka Business Report) (LBR) වැඩසටහන, මුලින්ම ඉදිරිපත් කලේ  මෙම නාලිකාවයි.

මීට අමතරව ඊටීවී නාලිකාව විසින් හෝම් ගෝමේට් (Home Gourmet), එල්බීඕ.ටීවී (LBO
tv), එල්බීආර්මනී (LBRMoney) වැනි දේශීය ඉංග්‍රීසි වැඩසටහන් නිෂ්පාදනය කරනු ලබයි
මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

භාහිර සබැදි

මූලාශ්‍ර

ශ්‍රී ලංකාවේ රූපවාහිනී නාලිකා
ආර්ට් ටීවී යනු ශ්‍රී ලංකාව තුල, පැය 24 පුරාම විකාශය වන පුද්ගලික අංශයට අයත් ඉංග්‍රීසි රූපවාහිනී නාලිකාවකි
නාලිකාවේ ප්‍රධාන මූලස්ථානය කොළඹ පිහිටුවා තිබෙන අතර, හිමිකාරීත්වය IWS Holdings පුද්ගලික සමාගම සතු වෙයි
විකාශනයන්
1995 වර්ෂයේ පටන්, ආර්ට් ටීවී නාලිකාව තුල දිනකට පැය 15 ක් සීඑන්එන් රූපවාහිනී නාලිකාව විකාශනය කරන අතර, 2009 වසරේ පටන්, කාටූන් නෙට්වර්ක් රූපවාහිනී නාලිකාවේ පැයක ළමා කාටූන් වැඩසටහන්, ART Toons යන නමින් විකාශය කරයි
ආර්ට් ටීවී නාලිකාව 2009 වසරේදී කාටූන් නෙට්වර්ක් සමග එක්ව, පරිසරය පිළිබඳ ප්‍රජාව දැනුම්වත් කිරීමේ වැඩසටහනක් මහනුවරදී සංවිධානය කල අතර, එය ශ්‍රී ලංකාව තුලදී ජාත්‍යන්තර ළමා නාලිකාවක් විසින් සහයෝගය දක්වන ලද පලමු, ආයතනික සමාජ වගකීම CSR පිළිබඳ වැඩසටහනද විය
ද ස්ටේට් ඔෆ් බිස්නස් (the State of Business), මෙම නාලිකාව විසින් ඉදිරිපත් කරනු ලබන ප්‍රධානතම හා දිනපතා විකාශය කරන ව්‍යාපාරික වැඩසටහනකි
මීට අමතරව The Model Network, Sri Lanka and Ford Models සහ New York for the Ford Supermodel of Sri Lanka search වැනි වැඩසටහන්ද ඔවුන් විසින් මෙහෙයවනු ලබයි
අතීතය
1995 වර්ෂයේදී මෙම නාලිකාවේ මෙහෙයුම්, ඩයිනවිෂන් බ්‍රෝඩ්කාස්ටින් කෝපරේෂන් (Dynavision Broadcasting Corporation) සමාගම විසින් ආරම්භ කල අතර, ශ්‍රී ලංකාවේ පලමු ත්‍රිමාණ (stereo) විදැහුම්පලද ඔවුහූ සතුවිය
පසුව 2003 වර්ෂයේ ජුලි මසදී සමාගමේ නම ආර්ට් ටෙලිවිෂන් බ්‍රෝඩ්කාස්ටින් කම්පණි (Art Television Broadcasting Company) ලෙස වෙනස් කරන ලදී
මේවාද බලන්න 
 ශ්‍රී ලංකාවේ රූපවාහිනී නාලිකා ලැයිස්තුව

මූලාශ්‍ර

භාහිර සබැදි
Official Website
Official Facebook Page

ශ්‍රී ලංකාවේ රූපවාහිනී නාලිකා
සීඑන්එන් ඉන්ටර්නැෂනල් සවුත් ඒෂියා යනු සීඑන්එන් ඉන්ටර්නැෂනල් නාලිකාව විසින්, දකුණු ආසියාවේ රටවල් වෙනුවෙන් ඉදිරිපත් කරනු ලබන කේබල් රූපවාහිනී විකාශයකි
මෙම විකාශනයන් ඉන්දියාව, පාකිස්තානය, බංග්ලාදේශය, ශ්‍රී ලංකාව, නේපාලය සහ භූතානය යන රටවල් ඉලක්ක කොට ගෙන සිදු කරයි
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
 CNN now available in Urdu
ෆීනික්ස් ඉන්ෆොනිව්ස් චැනල් යනු හොංකොං දේශයට අයත්, පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි
2001 ජනවාරි මස 1 වැනි දිනදී ආරම්භ කල මෙම නාලිකාවේ හිමිකාරීත්වය, ෆීනික්ස් ටෙලිවිෂන් (Phoenix Television) සතු වෙයි
සහෝදර නාලිකා
ෆීනික්ස් චයිනීස් චැනල් (Phoenix Chinese Channel)
ෆීනික්ස් චයිනීස් නිව්ස් ඇන්ඩ් එන්ටර්ටෙයින්මන්ට් චැනල් (Phoenix Chinese News and Entertainment Channel)
ෆීනික්ස් මූවීස් චැනල් (Phoenix Movies Channel)
ෆීනික්ස් හොංකොං චැනල් (Phoenix Hong Kong Channel)

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
  
 Official Site
එම්එන්සී නිව්ස් චැනල් යනු ඉන්දුනීසියාවට අයත් පැය 24 පුරාම විකාශන කටයුතු සිදු කරන රූපවාහිනී නාලිකාවකි
2006 ජුනි මසදී ආරම්භ කල මෙම නාලිකාව තුල ප්‍රවෘත්ති වලට අමතරව වෙනත් විවිධ වැඩසටහන්ද විකාශය කෙරේ
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
MNC Website
i24නිව්ස් යනු ඊශ්‍රායෙලයේ ටෙල් අවිව් නුවර පදනම් කොට ගත්, පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි
මෙම නාලිකාවේ විකාශය කරන වැඩසටහන් ඉංග්‍රීසි, ප්‍රංශ සහ අරාබි යන භාෂා ත්‍රිත්වයෙන් නිපදවයි.

මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
සාමාන්‍යයෙන් ලෝකඩ යුගයට පසුව පැමිණෙන යුගය වන  යකඩ යුගය ලක්ෂිත වනුයේ යකඩ ලෝහයේ ව්‍යාප්ත භාවිතය විසිනි
යුගයෙහි මුල් කාල පරිච්ඡේදය නිරූපණය කරනුයේ,  යකඩ හෝ වානේ යන ද්‍රව්‍යයන්ගේ පුළුල් භාවිතයයි
කෘෂිකාර්මික ප්‍රගණයන්, ආගමික විශ්වාස සහ කලාත්මක ශෛලීයයන් යන දේවල්හී වෙනස්වීම්ද අඩංගු සමාජයේ අනෙකුත් වෙනස්කම් හා සමගින් මෙවැනි ද්‍රව්‍යයක ප්‍රතිග්‍රහණය සමපාත වී ඇත
පුරාවිද්‍යාත්මක පදයක් වශයෙන්, යකඩ යුගය යන්නෙන් අදහස් වන්නේ, කිසියම් ජන කොටසක ශිෂ්ටාචාරයක් හෝ සංස්කෘතියක් හෝ විසින්, ඔවුන්ගේ කැපුම් ආයුධ සහ යුද්ධායුධ සඳහ‍ා ද්‍රව්‍යයක් ලෙසින් යකඩ භාවිතා කිරීම වෙයි
මධ්‍ය-ඇමරිකාව යනු,  දළ වශයෙන් මධ්‍යම මෙක්සිකෝවෙහි සිට  බෙලීස්, ගෞතමාලාව, එල්  සැල්වදෝරය, හොන්ඩූරස්, නිකරගුවා, සහ  උතුරු දිග කොස්ටා රිකා දක්වා විහිදෙන, ඇමරිකාවන්හී ප්‍රදේශයක් සහ සංස්කෘතික භූමි ප්‍රදේශයක් වන අතර,  15 වන සහ 16 වන සියවස්හී,   ඇමරිකාවන්හී ස්පාඤ්ඤ ජනපදකරණයට පෙර  මෙම භූමිය තුල පූර්ව-කොළොම්බියානු ජන සමාජයන් කිහිපයක් සමෘද්ධියට පත්වී තිබිණි
පුරාතන ශිෂ්ටාචාරයන් ස්වාධීන ලෙසින් පැනනැගුණු ලොව පෙදෙස් හයෙන් මෙය එකක් වන අතර, වර්තමාන පේරු රටෙහි උතුරු දිග වෙරළෙහි නොර්ටෙ චිකෝ (කරාල්-සූපේ) පෙදෙසට පසුව ඇමරිකාවන්හී එවැනි දෙවන පෙදෙස වෙයි
ෆොක්ස් ස්පෝර්ට්ස් නිව්ස් යනු ඕස්ට්‍රේලියාවට අයත්, කේබල් හා සැටලයිට් තාක්ෂණයන්ගෙන් මුදාහරින රූපවාහිනී ක්‍රීඩා ප්‍රවෘත්ති නාලිකාවකි
නාලිකාවේ හිමිකාරීත්වය ෆොක්ස් ස්පෝර්ට්ස් ප්‍රයිවට් ලිමිටඩ් සතු වන අතර, ෆොක්ස් ස්පෝර්ට්ස් නිව්ස් නාලිකාව, ෆොක්ස් ස්පෝර්ට්ස් (Fox Sports) නාලිකාවේ සහෝදර නාලිකාවද වෙයි
ඉතිහාසය
ෆොක්ස් ස්පෝර්ට්ස් නිව්ස් නාලිකාව ආරම්භ කරන ලද්දේ 2006 ඔක්තෝම්බර් 1 වැනි දිනයි
මුල්ම කාලයේදී නාලිකාව තුල පැය 6 ක්, එක්සත් රාජධානියේ ස්කයි ස්පෝර්ට්ස් නිව්ස් නාලිකාව සජීවීව විකාශය කරන ලදී
2013 මාර්තු 5 වන දිනදී, ෆොක්ස් ස්පෝර්ට්ස් නව මූලස්ථානයක් නිව් සවුත් වේල්ස්, Artarmon හී විවෘත කරන ලදී
එදිනම ෆොක්ස් ස්පෝර්ට්ස් නිව්ස් නාලිකාවේ ලාංඡනයද වෙනස් කොට නව මුහුණුවරකින් හඳුන්වාදෙන ලදී
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර
සීඑන්එන් ඉන්ටර්නැෂනල් (CNNI) යනු ඉංග්‍රීසි භාෂාවෙන් ක්‍රියාත්මක වන, රූපවාහිනී ප්‍රවෘත්ති නාලිකාවකි
එහි හිමිකාරීත්වය ටයිම් වෝනර් හී කොටසක් වන ටර්නර් බ්‍රෝඩ්කාස්ටින් සිස්ටම් සතු වෙයි
ප්‍රවෘත්ති වලට අමතරව, ලොව කාලීන සිදුවීම්, දේශපාලනය, ක්‍රීඩා, මතවාද, ව්‍යාපාරික සහ වෙනත් විශේෂාංග වැඩසටහන් මෙම නාලිකාව විකාශනය කරනු ලබයි
සිය මව් ජාලය වන සීඑන්එන් සහ එහි දේශීය, විදේශිය කාර්යාංශ සමග එක්ව, සීඑන්එන් ඉන්ටර්නැෂනල් නාලිකාව වැඩකටයුතු සිදු කරයි
වර්ථමානයේදී රටවල් 200 කටත් වඩා වැඩි සංඛ්‍යාවක, මිලියන 200 ක පමණ ගෘහ සහ හෝටල් කාමර ප්‍රේක්ෂක පිරිසක් මෙම නාලිකාව සතු වෙයි
අතීතය
ටෙඩ් ටර්නර් ගේ අදහසක ප්‍රතිඵලයක් ලෙස, සීඑන්එන් ඉන්ටර්නැෂනල් නාලිකාවේ විකාශන කටයුතු 1985 සැප්තැම්බර් 1 වන දින ඇරඹූ අතර, නාලිකාවේ පලමු විකාශන මැදිරිය වූවේ වර්ථමානයේ සීඑන්එන් හී ටෙක්වුඩ් (Techwood) නමින් හඳුන්වන මැදිරි ගොඩනැගිල්ලයි
අද වන විට එම ගොඩනැගිල්ල, වින්දනාත්මක නාලිකා සඳහා වූ ටර්නර් මැදිරි සංකීර්ණය (Turner Studios complex) ලෙස භාවිතයට ගැනේ
1990 වර්ෂය වන විට නාලිකාවේ ප්‍රේක්ෂක පිරිස සැලකිය යුතු ලෙස වැඩිවී තුබූ නිසා, නාලිකාව සිය ප්‍රවෘත්ති වැඩසටහන් සංඛ්‍යාව (විශේෂයෙන් ජාත්‍යන්තර ප්‍රජාව වෙනුවෙන්) වැඩිකිරීමට පියවර ගත් අතර, 1994 වර්ෂයේදී, බ්‍රිතාන්‍යයේ BBC World Service Television නාලිකාවේ ප්‍රවෘත්ති සේවය වෙත අභියෝගයක් එල්ල කිරීම අරමුණ පෙරදැරිකොට ගනිමින්, ඔවුහූ අළුතින් ප්‍රවෘත්ති මැදිරියක් සහිත මැදිරි සංකීර්ණයක් ඉදිකරන ලදී
සිය කණ්ඩායමට විදේශිය වාර්ථාකරුවන්ද සම්බන්ධ කර ගනිමින්, දිෙනන් දින ජාත්‍යන්තර මට්ටමේ ඉහල පුවත් සේවයක් දක්වා වර්ධනය වූ සීඑන්එන් ඉන්ටර්නැෂනල් නාලිකාව, 1997 වසරේ ජුලි 4 දිනදී ලිබර්ටි පදක්කම (Liberty Medal) හිමි කර ගන්නා ලදී
සමස්ථ ජාලය වෙනුවෙන් පදක්කම භාරගත් ටෙඩ් ටර්නර් ප්‍රකාශ කොට සිටියේ, "මගේ අදහස නම්, අපි ජනතාවට ලබා දෙන්නේ තතුවිස්තර පමණයි
නිදහස ප්‍රජාතන්ත්‍රවාදය හොඳය, සමාජවාදය ඒකාධිපතිත්වය නරකය, යන්න පෙන්වීමක් අපට නැත
"

1995 දී, නාලිකාව තව දුරටත් ජාත්‍යන්තරීකරණය කරණු වස් නාලිකාවේ ලාංඡනයේ වෙනස්කම් කිරීම ඇතුළුව, වෙනස්කම් කිරීම් කිහිපයක් සිදු කරන ලදී
නැවතත් 2006 වර්ෂයේදී සීඑන්එන් ඉන්ටර්නැෂනල් නාලිකාවේ ලාංඡනයේ වෙනස්කම් සිදු කරන ලදී
2009 සැප්තැම්බර් 21 දිනදී නැවත වාරයක් , සීඑන්එන් ඉන්ටර්නැෂනල් නාලිකාව සිය ලාංඡනයේ සංශෝධනයක් සිදුකල අතර, "Go Beyond Borders" නැමැති නව හැඳුනුම් වාක්‍යයත් සමග, එතෙක් සිය ප්‍රවෘත්ති විකාශනයන් වූ World News, CNN Today, World News Asia, World News Europe සහ Your World Today යන සියල්ල එක් කොට World Report යන තනි නාමය යටතේ විකාශන සිදු කිරීම අරඹන ලදී
2009 ජනවාරි 11 වන දිනදී, සීඑන්එන් අබුඩාබි (CNN Abu Dhabi) නමින් නව මැදපෙරදිග මධ්‍යස්ථානයක්, එක්සත් අරාබි එමීර් රාජ්‍යය තුල පිහිටුවන ලදී
නාලිකාවේ කාර්යාංශ

එක්සත් ජනපදය තුල

ලොව වටා

විවේචන

සීඑන්එන් රූපවාහිනිය සහ සමහර බටහිර මාධ්‍ය චීනයට විරුද්ධව පක්ෂපාතී සහ අසත්‍ය ප්‍රචාර ගෙන යන බවට, චීන වෙබ් අඩවියක් වූ, Anti-cnn
com, අඩවිය, විවිධ සාධක ඉදිරිපත් කරමින් චෝදනා කරයි
මෑතකදී මියගිය හිටපු හිස්බුල්ලා (Hezbollah) නායකයෙකු පිළිබඳව සිය ට්විටර් ගිණුම හරහා වර්ණනා කිරීම නිසා, 2010 ජුලි 7 වන දිනදී, වසර 20 ක පලපුරුද්දක් සහිත සීඑන්එන් මාධ්‍යවේදිනියක සහ මැද පෙරදිග ජේ‍යෂ්ඨ සංස්කාරකවරියක වූ Octavia Nasrව, රැකියාවෙන් නෙරපා දැමීමට සීඑන්එන් බලදාරීන් කටයුතු කරන ලදී
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි

Schedules
ගණේමුල්ල ගම්පහ දිස්ත්‍රික්කයේ පිහිටි, මධ්‍යම ප්‍රමාණයක විශාලත්වයෙන් යුතු නගරයකි
ගණේමුල්ල නගරයේ ආසන්නතම නගරය ගම්පහ වන අතර, එය කිලෝ මීටර 5 ක් පමණ දුරින් පිහිටයි
ගණේමුල්ල වට කරමින් පවතින අවට නගර වන්නේ කඩවත, ගම්පහ, ජා ඇල සහ කඳාන වේ
නගරයේ වෙසෙන බහුතරයක් සිංහල බෞද්ධාගමිකයන් වන අතර, සුළු ප්‍රමාණයක කතෝලික ප්‍රජාවක්ද මෙහි වාසය කරන කරයි
ශ්‍රී ලංකා හමුදා කමාන්ඩෝ රෙජිමේන්තුව පිහිටුවා තිබෙන්නේද ගණේමුල්ල තුලයි
ගණේමුල්ල එකමුතුව සමාජ සත්කාර පදනම පිහිටා තිබෙන්නේද ගණේමුල්ලේ වන අතර එය ගණේමුල්ල ප්‍රදේශයේ වෙසෙන ප්‍රදේශවාසීන් හා ප්‍රදේශය වෙනුවෙන් මහත් වූ සේවාවන් රැසක් සිදුකරන ස්වෙච්ඡා සාමාජ සේවා සංවිධානයකි
පුරාවස්තු
මෑතකදී ගණේමුල්ල දුම්රිය ස්ථානය අසල ප්‍රදේශයකින් පැරණි පුරාවිද්‍යාත්මක වටිනාකමක් සහිත ජලය බැසයන අගල් පද්ධතියක් සොයාගැණුනු අතර, එය 18වන සියවසේදී පමණ ඉදිකරන ලද්දක් බව විශ්වාස කෙරෙයි
කෙසේ නමුදු ක්‍රමවත් පරික්ෂාවක් සහ සංරක්ෂණයක් සිදු නොවීම නිසා වර්ථමානයේ එය අබලන් තත්වයක පවතියි
ගමනාගමනය
කොළඹ-පොල්ගහවෙල ප්‍රධාන දුම්රිය මාර්ගයේ, කොළඹ-කොටුව දුම්රිය ස්ථානයේ සිට 13 වැනියට පිහිටුවා තිබෙන්නේ ගණේමුල්ල දුම්රිය ස්ථානයයි
223, කඩවත සහ ගණේමුල්ල ප්‍රධාන බස් මාර්ගය වන අතර, 218 කඩවත සහ ගණේමුල්ල අතර පවතින දෙවන බස් මාර්ගය වෙයි
266 සහ 278 බස් මාර්ග ද්විත්වයම ගණේමුල්ල සහ ජා ඇල අතර දිවෙයි
276 ගම්පහ-කඳාන බස් මාර්ගය සහ 979 ගම්පහ-රාගම බස් මාර්ගය දිවෙන්නේ ගණේමුල්ල නගරය හරහායි
මූලාශ්‍ර

භාහිර සබැදි
 MSN Map - elevation = 16m

ගම්පහ දිස්ත්‍රික්කය
ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
ශ්‍රී ලංකාවේ නගර සහ ගම්මාන
නෝ ෆයර් සෝන්
ඉන් කිලිං ෆීල්ඩ්ස් ඔෆ් ශ්‍රී ලංකා යනු, ශ්‍රී ලාංකික සිවිල් යුද්ධයේ අවසාන සති කිහිපය පිළිබඳ විමර්ෂණාත්මක වාර්තා චිත්‍රපටියකි
2008 වසරෙහි සැප්තැම්බර් මස සිට,  2009 වසරෙහි යුද්ධයේ නිමාව වනතුරු ගෙවුනු කාලසීමාවෙහිදී, දෙමළ ඊළාම් විමුක්ති කොටි (එල්ටීටීඊ) සංවිධානයේ මරා දමන ලද නායක වේළුපිල්ලේ ප්‍රභාකරන්ගේ 12-අවුරුදු වියැති පුත්‍රයා වූ බාලචන්ද්‍රන් ප්‍රභාකරන් ඇතුළු, දෙමළ ජනයා දහස්ගණනක් ශ්‍රී ලාංකික යුද්ධ හමුදාව විසින්, බෝම්බ හෙලීමෙන් සහ අධිකරණමය ක්‍රියා දාමයෙන් පරිබාහිරව මරා දැමීම, මෙම වාර්තා චිත්‍රපටිය විසින් ආවරණය කෙරෙයි
වාර්තා චිත්‍රපටයෙහි අඩංගු චෝදනා, ශ්‍රී ලාංකික යුද්ධ හමුදාව විසින් ප්‍රතික්ෂේප කර ඇත
2013 මාර්තු මාසයේදී, මෙම වාර්තා චිත්‍රපටිය, එහි අධ්‍යක්ෂක වූ, කැලම් මැක්රේ විසින්, ජිනීවාහී  එක්සත් ජාතීන්ගේ මානව හිමිකම් කවුන්සිලයේදී 22 වන සැසි වාරයේදී තිර ගත කෙරිණි
ආශ්‍රිත

බාහිර  සබැඳි 

නෝ ෆයර් සෝන් 4oD හී

2013 බ්‍රිතාන්‍ය රූපවාහිනී වැඩසටහන් මංගලාවතරණ
ශ්‍රී ලංකාවෙහි 2013 වසර
බ්‍රිතාන්‍ය රූපවාහිනී වාර්තා වැඩසටහන්
චැනල් 4 රූපවාහිනී වැඩසටහන්
යුද්ධ අපරාධ චෝදනා ගෙන එන වාර්තාමය චිත්‍රපට
ශ්‍රී ලාංකික සිවිල් යුද්ධය පිළිබඳ වාර්තා වැඩසටහන්
බ්‍රිතාන්‍ය වාර්තාමය චිත්‍රපට
කිරි වෙහෙර යන්නෙන් පහත දෑ අදහස් විය හැක
කිරි වෙහෙර, කතරගම - මහසෙන් රජ විසින් තැනුණු කතරගම පිහිටි, පුරාතන ස්ථූපයකි
කිරි වෙහෙර, පොළොන්නරුව - පොළොන්නරුව පිහිටි පුරාතන ස්ථූපයක් වේ
එය ලංකාතිලක ප්‍රථිමා මන්දිරයට උතුරු දෙසින් වන්නට ඉදිකොට තිබේ
අඩි 80ක් පමණ උසැති ස්ථූපය පොළොන්නරුවේ ආලාහන පිරිවෙනට අයත්ය
කිරි වෙහෙර, ලාහුගල - ලාහුගල පිහිටි පුරාණ විහාරයක් වේ
සිද්ධි සහ උපනති 
ක්‍රිපූ 1300– ක්‍රිපූ 1200 පමණ— ග්‍රීසියේ, මයිසීනිහී, ඒට්‍රියස් භාණ්ඩාගාරය තැණිනි
1878දී මෙහි කැණීම් සිදුකෙරුනේ ක්‍රිස්ටොස් ස්ටමටාකිස් විසිනි
ක්‍රිපූ 1300– ක්‍රිපූ 1200 පමණ— පිලෝස්හී මාලිගාව තනන ලදි
ක්‍රිපූ 1300 –ක්‍රිපූ 1100  පමණ— පුරාතන ග්‍රීසියේ, මයිසීනිහී, රණශූර  කලස නිමැවිණි
එය දැනට තැන්පත් කර ඇත්තේ  ඇතන්ස්හී ජාතික පුරාවිද්‍යාත්මක කෞතුකාගාරයෙහිය
වැදගත් පුද්ගලයෝ 
 චීනයේ පැංගොං
මතුරගේ දොන් කුසල් ජනිත් පෙරේරා  (ඉංග්‍රීසි
Mathurage Don Kusal Janith Perera) ශ්‍රී ලංකා ජාතික ක්‍රිකට් කණ්ඩායමේ සිටින ආරම්භක වමත් පිතිකරුවෙකු හා කඩුලු රකින්නෙකු වේ
මොහු විසින් එල්ල කරන බොහෝ පිතිපහරවල් ශ්‍රී ලංකාවේ හිටපු ප්‍රවේගකාරී පිතිකරු සනත් ජයසූරියගේ  පන්දුවට පහරදීමේ ආකාරයට සමාන බැවින් බොහෝ ක්‍රිකට් ක්‍රීඩා විචාරකයන් විසින් මොහුව සනත් ජයසූරියගේ නැවත ඉපදීම ලෙස විග්‍රහ කරනු ලබයි
කුසල්, කොට්ටාව ධර්මපාල විද්‍යාලයෙන් මූලික අධ්‍යාපනය මෙන්ම අවුරුදු 13න් පහල ක්‍රිකට් ක්‍රීඩාව සඳහා පිවිසි අතර පසුව කොළඹ රාජකීය විද්‍යාලයට ඇතුලත් වන ලදී
2008 යොවුන් ලෝක කුසලාන ක්‍රිකට් තරඟාවලියට සහභාගිවූ ශ්‍රී ලංකා කණ්ඩායමේ සාමාජිකයෙකු වූ කුසල්, ඉන්පසු කොල්ට්ස් ක්‍රිකට් ක්‍රීඩා සමාජය වෙනුවන් පළමුපෙළ ක්‍රිකට් තරඟ සදහා යොමුවන ලදී
ශ්‍රී ලංකා කණ්ඩායමේ 2013 ඕස්ට්‍රේලියානු සංචාරයේදී පළමුවරට එක්දින ජාත්‍යන්තර ක්‍රිකට් තරඟයක් සඳහා සහභාගී වීමට මොහුට ලැබුණි
අන්තර්ජාතික ක්‍රීඩා ජීවිතය 
2012/13 ශ්‍රී ලංකා කණ්ඩායමේ ඕස්ට්‍රේලියා සංචාරයේදී ආබාධයකට ලක්වූ කුමාර් සංගක්කාර වෙනුවට එවකට වයස 22ක් වූ කුසල් හට කඩුලු රකින්නෙකු ලෙස කැදවීමක් ලැබුණු අතර එම සංචාරයේ දෙවන එක්දින තරගයේදී ඔහුට මංගල එක්දින ජාත්‍යන්තර තරගවරම් ලැබුණි
එම තරගයේදී කඩුල්ල පිටුපස සිට උඩපන්දු 4 ක් රැකගනිමින් ද පන්දුවට පහරදෙමින් නොදැවී ලකුණු 14 ලබාගන්නා ලදී
ඔහුගේ ප්‍රවේගකාරී පිතිකරණ විලාශය නිසාවෙන් කෙටි කලක් තුල එක්දින හා 20-20 ජාතික කණ්ඩායමේ ආරම්භක පිතිකරු ලෙස ක්‍රීඩා කිරීමට අවස්ථාව ලැබුණි
එක්දින ජාත්‍යන්තර තරඟ - ශතක ලැයිස්තුව

එක්දින ජාත්‍යන්තර තරඟ - තරඟයේ වීරයා සම්මාන

විස්සයි-20 ජාත්‍යන්තර තරඟ - අර්ධ-ශතක ලැයිස්තුව

විස්සයි-20 ජාත්‍යන්තර තරඟ - තරඟයේ වීරයා සම්මාන

පළමුපෙළ ක්‍රීඩා ජීවිතය 
වර්ෂ 2008 දී ඔහුගේ ප්‍රථම පළමුපෙළ තරඟය ක්‍රීඩා කිරීමට අවස්ථාවක් ලැබුණි
ඒ 2007/08 අන්තර් පළාත් 20-20 ක්‍රිකට් තරඟාවලියේ ආරාධිත පාසල් කණ්ඩායමේ උපනායකයා වශයෙනි
ඉන්පසුව කොළඹ කෝල්ට්ස් ක්‍රිකට් සමාජය වෙනුවෙන් ප්‍රථම වතාවට 2009/10 පළමුපෙළ සීමිත ඕවර තරඟයකට සහභාගී වූ අතර එහිදී ද්‍රවිඩ එක්සත් ක්‍රීඩා සමාජයට එරෙහිව මැදපෙළ පිතිකරුවෙකු ලෙස ලකුණු 39ක් ලබාගනිමින් තරඟයේ ජයග්‍රහණයට උදවු කරන ලදී
එම තරඟවාරයේදී කොල්ට්ස් ක්‍රීඩා සමාජය වෙනුවෙන් තරඟ 6කදී එක් අර්ධ-ශතකයක් සමඟින් ලකුණු 151ක් ලබාගන්නා ලදී
එම තරඟ වාරයේදිම කෝල්ට්ස් ක්‍රිඩා සමාජය වෙනුවෙන් කුසල් තම ප්‍රථම පළමුපෙල ක්‍රිකට් ක්‍රීඩාව ආරම්භ කරනු ලැබූ අතර සිය ප්‍රථම තරඟයේදීම අර්ධ-ශතකයකින් තම ඉනිම හැඩකර ගැනීමට සමත්විය
ඉන්පසු 2010-11 පළමුපෙල තරඟ වාරයේදී තම ප්‍රථම පළමුපෙල ශතකය, බ්ලූම්ෆීල්ඩ් ක්‍රීඩා සමාජයට එරෙහිව ලබාගන්නා ලදී
2012-13 තරඟවාරය කුසල් හට අමතක නොවන තරඟාවලියක් කරගනිමින් බී.ආර්.සී. කණ්ඩායමට එරෙහිව ලකුණු 203ක්  ලබා ගනිමින් ද සැරසන්ස් කණ්ඩායමට එරෙහිව පන්දු 275කින් ලකුණු 336ක් ලබාගනිමින් ඔහුගේ ප්‍රථම ද්විත්ව හා ත්‍රිත්ව ශතක ලබාගන්නා ලදී
පෞද්ගලික ජීවිතය 
කුසල් ජනිත් පෙරේරා, වර්ෂ 1990 අගෝස්තු 17 දින ව්‍යාපාරිකයෙකු වූ කිත්සිරි පෙරේරා හා පී. වී. ස්වර්ණලතා දෙපලට දාව කලුබෝවිලදී උපත ලැබිය
පවුලේ දෙවන දරුවා වූ කුසල්ට, සංජිව සහ උදාරා නම්වූ වැඩිමහල් සහෝදරයෙක් හා බාල සහෝදරියක් සිටි
මූලාශ්‍ර 

ශ්‍රී ලංකා ජාතික ක්‍රිකට් කණ්ඩායම
ක්‍රිකට් ක්‍රීඩකයෝ
ශ්‍රී ලාංකික ක්‍රිකට් ක්‍රීඩකයෝ
2014 ආසියානු කුසලාන යනු,  ආසියානු කුසලාන ක්‍රිකට් තරගාවලියෙහි දොළොස්වන අදියර විය
මෙම තරගාවලිය බංග්ලාදේශයෙහි පවත්වන ලද්දේ 2014 පෙබරවාරි 25 දින සිට මාර්තු 8 දින දක්වාය
පෙර පැවති තරගාවලිය දිනා සිටි පකිස්තානය කුසලානයට හිමිකම් කියමින් තරග කල පසුගිය ශූරයෝ වූහ
බංග්ලාදේශය, ඉන්දියාව, පකිස්තානය සහ ශ්‍රී ලංකාව යන ආසියානු ටෙස්ට් ක්‍රිකට් ක්‍රීඩා කරන ජාතීන් සතරදෙනා තරගාවලියට එක් වූහ
මෙයට අමතරව,  අයිසීසී ආශ්‍රිත සාමාජික ඇෆ්ගනිස්තානයද එයට එක් විය
ඇෆ්ගනිස්තානය සහභාගී වූ පළමු  50-ඕවර තරගාවලිය මෙය විය
අවසන් තරගයට පෙරාතුව ලීග් තරග දහයක් පවත්වන ලදි
තරගාවලියෙහි නාම සත්කාරකයා වූයේ අරයිස් ඉන්ඩියා වන අතර එයට එඩිය සැපයුනේ සයිකල් අගර්බාතිස් විසිනි
අවසන් තරගයෙහිදී ශ්‍රී ලංකාව විසින් පකිස්තානය පරදවා, පස්වන වතාවට ආසියානු කුසලාන ශූරතාවය දිනා ගන්නා ලදි
නියමිත තරග සහ ප්‍රතිඵල

කණ්ඩායම් අවධිය
ලකුණු වගුව

 අවසන් තරගයට සුදුසුකම් ලැබීය

නියමිත තරග සහ ප්‍රතිඵල

අවසාන තරගය

වාර්තා සහ සංඛ්‍යාන

පිතිකරණය 
මූලාශ්‍රය
ක්‍රික්ඉන්ෆෝ

වැඩිම කඩුළු 
මූලාශ්‍රය
ක්‍රික්ඉන්ෆෝ

ආශ්‍රිත

බාහිර  සබැඳි
 එරයිස් ඒෂියා කප් 2014 
 2014 ඒෂියා කප්

ආසියානු කුසලාන
ආසියානු කුසලාන
ආසියානු කුසලාන
ආසියානු කුසලාන
කොල්වින් රෙජිනෝල්ඩ් ද සිල්වා (1907–1989) ( කොල්වින් ආර්. ද සිල්වා ලෙසින් හැඳින්වුනු) යනු, ශ්‍රී ලංකාවේ වැවිලි කර්මාන්ත සහ ආණ්ඩුක්‍රම ව්‍යවස්ථා කටයුතු පිළිඳ හිටපු කැබිනට් අමාත්‍යවරයෙකු, කැපීපෙනුනු පාර්ලිමේන්තු මන්ත්‍රීවරයෙකු, ට්‍රොට්ස්කිවාදී නායකයෙකු සහ නීතිඥයෙකු විය
එතුමා, ශ්‍රී ලංකාවේ පළමු මාක්ස්වාදී පක්ෂය වූ  ලංකා සම සමාජ පක්ෂයේ ආරම්භක සාමාජිකයන්ගෙන් කෙනෙකු විය
1907 උපත්
1989 මරණ
ආහාරය පිසීමේදී මුසුකරන කුළුබඩු වර්ග කීපයක් දුරු වර්ග යටතට ගැනේ

දුරු වර්ග

සූදුරු

මාදුරු

කළුදුරු

කුළුබඩු
දුරු වර්ග
විවිධ බසින් නම
 ඉංග්‍රීසි
දිල්
 පෝලන්ත
කොප'
 ග්‍රීක
අනිතොස්
 ඉරාන
ෂෙවඩ් / ෂෙවිඩ්
 මරාටි
ෂෙපු
 දෙමළ
සද කුප්පි
 මලයාලම්
සතකුප්ප / චතකුප්ප
 සංස්කෘත
ශතපුෂ්ප
 තායි
පක් චී ලාඹ්
 ලාඹ්
ඵක් සී

ආහාරයක් ලෙස

ඉති ආහාරයට

ඇට කුළුබඩුවක් ලෙස

වෙනත් භාවිත
Anethum graveolens තෙල් සබන් නිපදවීමේදී යොදාගනී
කෝඨරක ප්‍රදාහය (Sinusitis) යනු රෝගී තත්වයකි
බීබීසී වර්ල්ඩ් නිව්ස් යනු බීබීසීයට අයත් පැය 24 පුරාම විකාශන කටයුතු කරන ජාත්‍යන්තර රූපවාහිනී ප්‍රවෘත්ති නාලිකාවකි
අනෙකුත් සෑම බීබීසී නාලිකාවකටම වඩා වැඩි ප්‍රේක්ෂක පිරිසක් මෙම නාලිකාව සතු වෙයි
1991 මාර්තු 11 වන දින බීබීසී වර්ල්ඩ් සර්විස් ටෙලිවිෂන් (BBC World Service Television) යන නාමයෙන් යුරෝපයෙන් පිට ඇරඹි මෙම නාලිකාවේ නම 1995 දී, බීබීසී වර්ල්ඩ් (BBC World) ලෙස වෙනස් කෙරුණු අතර, නැවතත් 2008 වර්ෂයෙදී නාමය බීබීසී වර්ල්ඩ් නිව්ස් (BBC World News) ලෙස වෙනස් කෙරිණි
නාලිකාව තුල ප්‍රවෘත්ති වැඩසටහන්, වාර්ථා වැඩසටහන්, සංවාද සහ විවිධ විශේෂාංග වැඩසටහන් විකාශය කෙරේ
ලෝකයේ අනෙකුත් පුවත් නාලිකා වලට වඩා වැඩි වාර්ථාකරුවන් සංඛ්‍යාවක් සහ, ජාත්‍යන්තර කාර්යාංශ සංඛ්‍යාවක් මෙවුන් සතුව පවතියි
අතීතය

1991 මාර්තු 11 දින බීබීසී වර්ල්ඩ් සර්විස් ටෙලිවිෂන් යන නමින් ආරම්භ කල මෙම නාලිකාවට, බීබීසී වර්ල්ඩ් සර්විස් රේඩියෝ (BBC World Service radio) වට හිමිවන ලෙසට රජයේ ආධාර හිමි නොවීය
පටන් ගත් මුල් සමයේදී නාලිකාව තුල, දිනකට පැය භාගයක පුවත් සංග්‍රහයක් විකාශය කෙරිණි
1995 ජනවාරියේදී මෙම බීබීසී වර්ල්ඩ් සර්විස් ටෙලිවිෂන් නාලිකාව කොටස් දෙකකට වෙන් කරන ලදී
1995 ජනවාරි 16
"බීබීසී වර්ල්ඩ්" (පැය 24 පුරාම විකාශය වන ඉංග්‍රීසි ජාත්‍යන්තර ප්‍රවෘත්ති නාලිකාව) (මේ වන විට "බීබීසී වර්ල්ඩ් නිව්ස්")
1995 ජනවාරි 30
"බීබීසී ප්‍රයිම්" (පැය 24 පුරාම විකාශය වන ඉංග්‍රීසි වින්දනාත්මක නාලිකාව) (මේ වන විට "බීබීසී එන්ටර්ටෙයින්මන්ට්")
2008 අප්‍රියෙල් 21 වන දිනදී නාලිකාව තුල සිදුකල දැවැන්ත වෙනස්කම් සමග, නාලිකාවේ නාමයද "බීබීසී වර්ල්ඩ් නිව්ස්" ලෙස වෙනස් කෙරිණි
බ්‍රෝඩ්කාස්ටින් හවුස් වෙතට

බීබීසී වර්ල්ඩ් නිව්ස්, එතෙක් කල් වැඩ කටයුතු කරමින් සිටි බීබීසී ටෙලිවිෂන් සෙන්ටර් (BBC Television Centre) සිට බ්‍රෝඩ්කාස්ටින් හවුස් (Broadcasting House) වෙතට, 2013 ජනවාරි 14 වන දිනදී ප්‍රතිස්ථාපනය වෙන ලදී
සම්මාන

2006 නොවැම්බරයේ පැවැති Association for International Broadcasting සම්මාන උළෙලේදී හොඳම ජාත්‍යන්තර ප්‍රවෘත්ති නාලිකාව ලෙස බීබීසී වර්ල්ඩ් නිව්ස් නාලිකාව නම් කෙරිණි
මූලාශ්‍ර

භාහිර සබැදි

බීබීසී රූපවාහිනී නාලිකා
පාරනාසික කෝඨරක  යනු, නාසික කුහරය වටා (කුංජක කෝඨරක), ඇස් වලට ඉහළින් (ලලාට කෝඨරක), ඇස් අතරමැදිව (ඡිද්‍රාස්ථි කෝඨරක), සහ කීලාස්ථියන්ට පිටුපසින් (කීලාස්ථි කෝඨරක) වශයෙන් පිහිටි, යුගල සතරකින් සැදි වාතය-පිරි අවකාශ  සමූහයකි
මෙම කෝඨරක නම් ලබා ඇත්තේ, ඒවා පිහිටි වක්ත්‍ර අස්ථි වල නම් අනුව යමිනි
ව්‍යුහය
මානවයන් සතුව පාරනාසික කෝඨරක කිහිපයක් ඇති අතර, ඒවා උපකාණ්ඩ වලට බෙදා නම් ලබා ඇත්තේ, කෝඨරක පිහිටා ඇත්තේ කුමන  අස්ථි තුලද, ඒවායේ නම් අනුව යමිනි
කුංජක කුහර ලෙසින්ද හැඳින්වෙන,  කුංජක කෝඨරක යනු, පාරනාසික කෝඨරක අතුරින් විශාලතම ඒවා වන අතර, ඇස් වලට යටින්, කුංජක අස්ථිය තුල පිහිටා ඇත
ලලාට කෝඨරක, ඇස්වලට උත්තර ලෙසින්, නලලෙහි හෙවත් ලලාටයෙහි තද කොටස තනන ලලාට අස්ථිය තුල පිහිටා ඇත
ඡිද්‍රාස්ථි කෝඨරක තැනී ඇත්තේ, නාසය සහ ඇස් අතර පිහිටන  ඡිද්‍රාස්ථි අස්ථිය තුල සැදෙන ප්‍රභින්න වාත කෝෂ වෙතිනි
කීලාස්ථි කෝඨරක, පිටියුටරි ග්‍රන්ථිය මධ්‍යයෙහි, කීලාස්ථි අස්ථිය තුල පිහිටයි
පාරනාසික වාත කෝඨරක, ශ්වසන අපිච්ඡදය (පක්ෂ්මධර ව්‍යාජ ස්තරිභූත ස්තම්භික අපිච්ඡදය) වෙතින් අතුරුණු ලබයි
ප්‍රවර්ධනය
පාරනාසික කෝඨරක ප්‍රවර්ධනාත්මකව තැනෙනුයේ,  නාසික කුහරය වෙතින් පැනනගින වාතය-පිරි කෝෂයන් (වායව අන්ධාශ) විසින්, අස්ථිය සෑරීම නිසාවෙනි
පුර-ප්‍රසව අවධියෙහි ඇරඹෙන මෙම ක්‍රියාවලිය, ජීවියෙකුගේ ආයු කාලය පුරා දිගටම සිදු වෙයි
අනෙකුත් සතුන් තුල
විවිධ සතුන් තුල  (බොහෝ ක්ෂීරපායියන්, පක්ෂීන්, පියාඹනු-නොලබන ඩයිනොසොරියන් සහ, කුම්භිලයන් අඩංගු) පාරනාසික කෝඨරක ඇති වෙයි
මානව-නොවන සතුන් තුල, කෝඨරක ඇති වන අස්ථීන් විවිධාකාර වෙති
කෘත්‍යය

කෝඨරකයන්හී ජීව විද්‍යාත්මක භූමිකාව විවාදයට පාත්‍රවූ කරුණක් වුවද, විය හැකි කෘත්‍යයන් කිහිපයක් යෝජනාවී ඇත
හිස් කබලෙහි ඉදිරිපස  සහ විශේෂයෙන් මුහුණේ අස්ථීන්ගේ සාපේක්ෂ බර අඩුකරලීම
කටහඬෙහි අනුනාදය ඉහළ දැමීම
මුහුණට එල්ල වන පහර වලදී ස්වාරක්ෂකයක් සැපයීම
 නාසික කුහරයෙහි විගස සිදු විය හැකි උෂ්ණත්ව වෙනස්වීම් වලින්, දන්ත මූල සහ ඇස් වැනි සංවේදී ව්‍යුහයන් පරිවාරණය කිරීම
මෙම පෙදෙසෙහි  සෙමෙන් සිදුවන වාත පිරිවැටුම භාවිතයෙන් ආශ්වාස වාතය ආර්ද්‍රකරණය සහ රත්කිරීම
අන්තර්නාසික සහ මස්තු වායු පීඩන නියාමනය
 ප්‍රතිශක්තිවිද්‍යාත්මක ආරක්ෂණය

මෙසේ විවිධ යෝජනා තිබුණද, පාරනාසික කෝඨරක කිසිම ජීව විද්‍යාත්මක කෘත්‍යයක් සිදුනොකරමින්, ඒ වෙනුවට  සත්භාවෝදයේදී පසරයක් ලෙසින් ප්‍රවර්ධනය වූවා විය හැක
සායනික අදාළතාව

ප්‍රදාහය

පාරනාසික කෝඨරක සහ නාසික කුහරය එකිනෙක හා සම්බන්ධ වන්නේ  පූට ලෙසින් හැඳින්වෙන කුඩා විවර තුලිනි
අසාත්මික ප්‍රදාහයක් නිසා හෝ සෙම්ප්‍රතිශ්‍යාවක් හා සමග ඇතිවන නාසික අතුරුණුවෙහි ඉදිමුමක් නිසාවෙන් හෝ මේවා පහසුවෙන් අවහිර විය හැක
මෙය සිදුවුවහොත්, කෝඨරක තුල ශ්ලේෂ්මලයෙහි සාමාන්‍ය අපවහනයට අවහිරතා  සිදුවන අතර, කෝඨරක ප්‍රදාහය ඇතිවිය හැක
කුංජක අපර දත් පිහිටන්නේ කුංජක කෝඨරකය සමීපයෙහි බැවින්, දත් වල ආසාදන වැනි  කිසියම් රෝග ක්‍රියාවලීන් පවතියි නම්, සායනික ගැටළු පවා එය විසින් ඇති කර ලිය හැක
අසබඩ ඇති තවත් දතක ආසාදනය මූලාශ්‍ර කොට ගෙන ඇති වන ප්‍රදාහය ආකාරයෙන් වන ද්වීතියක කෝඨරක ප්‍රදාහයද මෙම සායනික ගැටළු වල අංගයක් විය හැක
අමතර රූප

මෙයද බලන්න

ආශ්‍රිත

බාහිර සබැඳි

 
 දි ඇනටමි විස්
CT පැරනේසල් සයිනසස්
 සයිනස් ප්‍රොබ්ලම්ස් නිවිප්‍ර
 සයිනූසයිටිස්
සිම්ප්ටම්ස්, කෝසර්ස්, ඇන්ඩ් ට්‍රීට්මන්ට්
 ටෙක්සාස් විශ්වවිද්‍යාලයීය වෛද්‍ය අංශය
පැරනේසල් සයිනස් ඇනටමි ඇන්ඩ් ෆන්ෂන් 

මානව හිස සහ බෙල්ල
හිසෙහි සහ බෙල්ලෙහි අස්ථි
සත්ත්‍ව (සාමාන්‍යෙයන් ගව) සම් පදම්කර නිපදවන කල් පවත්නා, සුනම්‍ය අමුද්‍රව්‍යය  පදම්කළ සම් නම් වේ
පදම්කළ සම්
පදම්කළ සම්

පදම්කිරීමට පෙර පියවරයන්

පදම් කිරීමේ විවිධ ක්‍රම
ක්වොන්ටම් තොරතුරු විද්‍යාව යනු, භෞතික විද්‍යාවේ ක්වොන්ටම් ස්වාභාව අධ්‍යයනයයි
මෙම විශය ක්ශේත්‍රයටපරිඝනක ආකෘතීන්ගේ න්‍යායයන් මෙන්ම ක්වොන්ටම් යාන්ත්‍ර විද්‍යාවේ පර්යේෂණාත්මක විස්තරද අඩංගු වේ
කාටීසියානු ඛණ්ඩාංක පද්ධතියක් යනු, අචල  සහ එකිනෙකට ලම්බක ලෙසින් දිශාගත රේඛා දෙකකට ලක්ෂ්‍ය‍යෙහි සිට ඇති දුරවල්  එකම දි‍ගෙහි ඒකකයක් භාවිතයෙන් මැනීමෙන් ලබාගන්නා  ලකුණුවත් දුරවලින් සැදෙන, සංඛ්‍යාත්මක ඛණ්ඩාංක යුගලයක් අනුසාරයෙන්,  සෑම ලක්ෂ්‍යයක්ම,  අනුපම ලෙසින්,  තලයක් මත නිරූපණය කෙරෙන, ඛණ්ඩාංක පද්ධතියකි
මෙම එක් එක් සමුද්දේශ රේඛාව හැඳින්වෙන්නේ, පද්ධතියෙහි  ඛණ්ඩාංක අක්ෂයක් හෝ සරල ලෙසින් අක්ෂයක් ලෙසින් වන අතර, ඒවා හමුවන ලක්ෂ්‍යය, ඒවායේ මූල ලක්ෂ්‍යය වන අතර, සාමාන්‍යයෙන් පිහිටන්නේ (0, 0) යන පටිපාටිත යුගලයෙහිය
මූල ලක්ෂ්‍යයෙහි සිට ඇති ලකුණුවත් දුරවල් ලෙසින් දැක්වෙන, ලක්ෂ්‍යයෙහි සිට අක්ෂයන් දෙකට ඇති  ලම්බක ප්‍රක්ෂේණයන්හී ස්ථානයන් අනුසාරයෙන්ද ඛණ්ඩාංක නිරූපණය කල හැක
පිරමිඩ-හැඩැති  ඌර්ධවහනුක කෝඨරකය (හෝ හයිමෝ ගහ්වරය) යනු පාරනාසික කෝඨරක අතුරින් විශාලතමය වන අතර, නාසයේ  මධ්‍ය ආයනය වෙතට අපවහනය වෙයි
ආශ්‍රිත

හිසෙහි සහ බෙල්ලෙහි අස්ථි
සීඑන්එන් ඉන්ටර්නැෂනල් ඒෂියා පැසිපික් යනු සීඑන්එන් ඉන්ටර්නැෂනල් රූපවාහිනී ජාලය විසින්, ආසියා පැසිපික් කලාපීය රටවල් වෙනුවෙන් ඉදිරිපත් කරනු ලබන රූපවාහිනී විකාශයකි
එහි ඉදිරිපත් කිරීම් කටයුතු සීඑන්එන් ට අයත් හොංකොං මූලස්ථානයේ සිට සිදු කෙරෙයි
මුල්ම වැඩසටහන් 1989 අගෝස්තුවේදී මුදාහරින ලදී
1989 - 2005 අතර කාලය තුලදී, ආසියා පැසිපික් කලාපය වෙනුවෙන්, ඒෂියා දිස් ඩේ (Asia This Day), සීඑන්එන් මෝනින් නිව්ස් (CNN Morning News) (ආසියා සංස්කරණය), නිව්ස් බිස් ටුඩේ (News Biz Today) සහ ඒෂියා නිව්ස් (Asia News) වැනි විශේෂ වැඩසටහන් මෙම සංස්කරණ විකාශය තුලින් ඉදිරිපත් කෙරුණි
නමුත් වර්ථමානය වනවිට මෙම ඒෂියා පැසිපික් සංස්කරණ විකාශය සහ, සීඑන්එන් ඉන්ටර්නැෂනල් හී අනෙකුත් සංස්කරණ විකාශයන් අතර වෙනස්කම් ඉතා අවම මට්ටමක පවතී
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

ජාත්‍යන්තර රූපවාහිනී නාලිකා
කේබල් නිව්ස් නෙට්වර්ක් හෙවත් සීඑන්එන් (Cable News Network, CNN) යනු අමෙරිකානු, කේබල් සහ සැටලයිට් තාක්ෂණයෙන් මුදාහරින රූපවාහිනී නාලිකාවක් වන අතර එහි හිමිකාරීත්වය ටයිම් වෝනර්හී කොටසක් වන ටර්නර් බ්‍රෝඩ්කාස්ටින් සිස්ටම් සතු වෙයි
1980 වසරේදී ටෙඩ් ටර්නර් විසින් පැය 24 පුරාම විකාශය වන ප්‍රවෘත්ති නාලිකාවක් ලෙස මෙය අරඹන ලදී
පැය 24 පුරාම පුවත් ආවරණයක් සහිත, එක්සත් ජනපදයේ පළමු පුවත් රූපවාහිනී නාලිකාව වූවේද, සීඑන්එන් නාලිකාවයි.

අතීතය

ආරම්භය
1980 ජුනි 1 වන දින, පස්වරු 5.00 ට (නැගෙනහිර වේලා කලාපය) කේබල් නිව්ස් නෙට්වර්ක් නාලිකාව ආරම්භ කරන ලදී
එහි ප්‍රථම පුවත් විකාශය David Walker සහ Lois Hart විසින් සිදුකරන ලදී
නාලිකාවට විශේෂිත වූ සිදුවීම්

චැලෙන්ජර් අනතුර
1986 ජනවාරි 28 දිනදී, චැලෙන්ජර් අභ්‍යවකාශ ෂටලයේ නික්මීම සහ කාර්ය මණ්ඩලයේ 7 දෙනෙකු සමග ෂටලය පුපුරා යාම සජීවීව විකාශය කිරීම
බේබි ජෙසිකා මෙහෙයුම
1987 ඔක්තෝම්බර් 14 දිනදී, ටෙක්සාස් හී ලිඳකට වැටුණු, මාස 18 ක් වියැති ජෙසිකා (Jessica McClure) බිලිඳිය ගලවා ගැනීමේ මෙෙහයුම විකාශය කිරීම
ගල්ෆ් යුද්ධය
1991 පළමු පර්සියානු ගල්ෆ් යුද්ධය ආවරණ කිරීම, සීඑන්එන් ලත් විශේෂ අවස්ථාවක් විය
1991 ජනවාරි 16 දින, ඒකාබද්ධ බෝම්බ හෙළීමේ මෙහෙයුම (Coalition bombing campaign) ආරම්භ කරන අවස්ථාවේ, ඉරාකයේ බැග්ඩෑඩය තුල සිටිමින් වාර්ථා ගෙන ඒමට හැකිවූ එකම ප්‍රවෘත්ති නාලිකාව වූවේ සීඑන්එන් ය
ඔවුන්ගේ වාර්ථාරුවන් වූ Bernard Shaw, John Holliman, Peter Arnett, සහ Charles Jaco යන පිරිස ඉරාකයේ බැග්ඩෑඩ් හී පිහිටි  al-Rashid Hotel සිට තොරතුරු වාර්ථා කරන ලදී
සැප්තැම්බර් 11 ප්‍රහාර
2001 සැප්තැම්බර් 11 වන දින, අමෙරිකා ලෝක වෙළඳ මධ්‍යස්ථානයට එල්ල වූ ප්‍රහාරය පිළිබඳව මුලින්ම වාර්ථාව ගෙන පැමිණි කේබල් රූපවාහිනී නාලිකාව වූවේ සීඑන්එන් නාලිකාවයි.

2008 එ
මැතිවරණය

2008 එක්සත් ජනපද මැතිවරණය සමය තුල, එම අදාල විස්තර සහ සිදුවීම් පුළුල් ලෙස ආවරණය කිරීම
2012 එ
මැතිවරණය
2012 එක්සත් ජනපද මැතිවරණය සමය තුල, එම අදාල විස්තර සහ සිදුවීම් පුළුල් ලෙස ආවරණය කිරීම
එවක ජනපති වූ බැරැක් ඔබාමා සහ ජනපති අපේක්ෂක වූ මිට් රොම්නි අතර පැවැති විවාද ත්‍රිත්වය අතරින් එක් විවාදයකට සීඑන්එන් නිවේදක  Candy Crowley කථනය සැපයීම
අන්තර්ජාල සේවාව
සීඑන්එන් නාලිකාව සිය ප්‍රථම පුවත් වෙබ් අඩවිය වූ CNN
com අඩවිය, 1995 අගේස්තු 30 වන දින අරඹන ලදී
2009 අප්‍රියෙල් වන විට, Nielsen/NetRatings මත විමසුම් වර්ගීකරණය අනූව CNN
com වෙබ් අඩවිය එක්සත් ජනපදය තුල වැඩිම දෙනෙකු පිවිසෙන ලෝක ව්‍යාප්ත පුවත් වෙබ් අඩවි අතුරින් තුන් වන ස්ථානයේ පසුවිය
සම්බන්ධිත අනෙකුත් නාලිකා

CNN Airport Network
සීඑන්එන් චිලී – විලී දේශයේ ප්‍රවෘත්ති නාලිකාවකි
CNN en Espaol
සීඑන්එන් ඉන්ටර්නැෂනල්
CNN TRK – තුර්කි පුවත් බිහිදොරකි
සීඑන්එන්-අයිබීඑන් – ඉන්දියානු ප්‍රවෘත්ති නාලිකාවකි
CNNj – ජපාන පුවත් බිහිදොරකි
HLN
n-tv – පැය 24 පුරාම විකාශය වන ජර්මනියේ  ප්‍රවෘත්ති නාලිකාවකි
පැරණි නාලිකා
CNN Checkout Channel (1991 අරඹා 1993 දී නවත්වා දමන ලදී
)
CNN Italia
CNN Pipeline 
CNN Sports Illustrated (2002 වසරේදී වසා දමන ලදී
)
CNN+ 
CNN
com Live
CNNfn (2004 දෙසැම්බරයේදී නවත්වා දමන ලදී
)

නාලිකාවේ කාර්යාංශ

එක්සත් ජනපදය තුල

ලොව වටා

මතභේදාත්මක
2008 අප්‍රියෙල් 24 දිනදී රූපලාවන්‍ය ශිල්පියෙකු වූ Liang Shubing සහ ගුරුවරයෙකු වූ Li Lilan, චීන ජනතාවගේ අභිමානයට සහ ගෞරවයට සීඑන්එන් හානි සිදු කලා යැයි පවසමින්, සීඑන්එන් කථකයෙකු වූ Jack Cafferty ට සහ සීඑන්එන් නාලිකාවට එරෙහිව, අමෙරිකන් ඩොලර් බිලියන 1.3 හානි වන්දි ඉල්ලා නිව් යෝර්ක් හී නඩු පවරන ලදී
2009 ජුනි මසදී, සංගීතඥයෙකු වූ M
, ශ්‍රී ලංකාවේ රජයේ යුධ හමුදා විසින් එම වසරේ සිවිල් යුද්ධයේ අවසන් සමයේදී, දෙමළ සිවිල් වැසියන්ට බෝම්බ සහ මාරාන්තික ප්‍රහාර එල්ල කලා යැයි චෝදනා කරමින් සහ එය හෙළා දකිමින් පැයක සම්මුඛ සාකච්චාවක් සීඑන්එන් වෙත දෙන ලදී
නමුත් නාලිකාව විසින් පැයක් දිග සම්මුඛ සාකච්ඡාව, මිනිත්තුවක් දක්වා කෙටි කොට එය මායා අරුල්ප්‍රගාසම්ගේ සාමාන්‍ය සම්මුඛ සාකච්ඡාවක් ලෙස ඉදිරිපත් කරන ලදී
පසුව මේ පිළිබඳව මායා, සිය අදාල වාර්ථාකාරිණියගෙන් විමසූ විට, ඇය පවසා තිබෙන්නේ මායා සිය සම්මුඛ සකච්ඡාව තුලදී, ජන සංහාරය (Genocide) නම් වචනය භාවිතා කිරීම නුසුදුසු වූ බවයි. මෙම සිදුවීමෙන් පසු සීඑන්එන් වෙත චෝදනා කරමින් මායා අරුල්ප්‍රගාසම් (M
) කියා සිටියේ, සීඑන්එන් හී නිදහස් භාෂණය පිළිබඳ ප්‍රශ්නාර්ථයක් ඇතිවන බවයි.

මෑතකදී මියගිය හිටපු හිස්බුල්ලා (Hezbollah) නායකයෙකු පිළිබඳව සිය ට්විටර් ගිණුම හරහා වර්ණනා කිරීම නිසා, 2010 ජුලි 7 වන දිනදී, වසර 20 ක පලපුරුද්දක් සහිත සීඑන්එන් මාධ්‍යවේදිනියක සහ මැද පෙරදිග ජේ‍යෂ්ඨ සංස්කාරකවරියක වූ Octavia Nasrව, රැකියාවෙන් නෙරපා දැමීමට සීඑන්එන් බලදාරීන් කටයුතු කරන ලදී
ප්‍රදාන සහ ගෞරව සම්මාන 
1998 වසරෙහිදී, වාචික නිදහස වෙනුවෙන්වූ ෆෝ ෆ්‍රීඩම්ස් ප්‍රදානය සීඑන්එන් වෙත පිරිනැමිණි
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

බාහිර සබැදි

CNN International

ජාත්‍යන්තර රූපවාහිනී නාලිකා
මායාදුන්නේ රජ  (1501–1581) සීතාවක රාජධානියේ, 1521 සිට 1581 දක්වා වසර 60 ක කාලයක් රජකම් කළේය
මායාදුන්නේ 1505 දී මෙරටට පැමිණි පෘතුගීසි ජාතිකයන්ගේ සැඩපරුෂ සතුරෙක් විය
ඔහු තම ජීවිතයම කැපකරන ලද්දේ තම සොයුරු බුවනෙකබාහු, හෙවත් කෝට්ටේ රාජධානියේ රජ බලයෙන් පහ කර එයින් පෘතුගීසි කුමන්ත්‍රණ නිසා පීඩාවට පත්ව තිබූ ශ්‍රී ලංකාවේ නිදහස රැකගැනීමට ය
ඔහු නිතර තම සොයුරා වූ බුවනෙකබාහුගේ රාජ්‍යයට ආක්‍රමණ එල්ල කරන ලදී
පෙර ජීවිතය
මායාදුන්නේ උපත ලද්දේ 1501 දී කෝට්ටේ රාජධානියේ පිහිටි කෝට්ටේ නගරයේ දී ය
ඔහු 1509 සිට 1521 තෙක් කෝට්ටේ රජ කළ සත්වන විජයබාහුගේ පුත්‍රයාය
මායාදුන්නේ සත්වන විජයබාහුගේ හා ඔහුගේ අග බිසවගේ බාල පුතු විය
බුවනෙකබාහු හා රයිගම බණ්ඩාර ඔහුගේ සොයුරන් විය
බුවනෙකබාහු 1521 සිට 1551 දක්වා කෝට්ටේ රාජධානියේ රජකම් කළේය
විජයබා කොල්ලය

විජයබා කොල්ලය යනු 1521 දී සිදුවූ ඓතිහාසික සිද්ධියක් වන අතර එහිදී කෝට්ටේ රජුගේ (සත්වන විජයබාහු රජ) පුතුන් තිදෙන ඔවුන්ගේ පිය රජුට එරෙහිව කැරලි ගසමින් තම පියා මරා දමා රාජධානිය තමන් අතරෙහි බෙදා ගත්හ
සත්වන විජයබාහු  රජ හට ඔහුගේ පළමු විවාහයෙන් පුතුන් තිදෙනෙකු වූ අතර ඔවුහූ  බුවනෙකබාහු (පසුව කෝට්ටේ  හත්වන බුවනෙකබාහු රජ ), පරරාජසිංහ (පසුව රයිගම බණ්ඩාර) සහ මායාදුන්නේ (පසුව සීතාවක මායාදුන්නේ රජ) නම් වූහ
රජු දෙවන වරට විවාපත් වූ කිරිවැල්ලේ බිසව හට, ඇයගේ පළමු විවාහයෙන් දේවරාජා නම් පුතකු විය
ඔහුගේ දෙවන බිසවගේ ඉල්ලීම ප්‍රකාර, ඔටුන්න හිමි කුමරු බවට දේවරාජා නම් කෙරුමට පිය රජු විසින් තීරණය කර ඇති බව දැනගත් කුමරුවන් රජුට එදිරි වූහ
රාජ්‍යය කාලය
මායාදුන්නේ විජයබා කොල්ලයේ ප්‍රධානත්වයක් ගනිමින් තම පියාට එරෙහිව ක්‍රියා කිරීමෙන් පසු බුවනෙකබාහු ඔහු කෙරෙහි සැක කිරීමට පටන්ගත් අතර 1517 දී කොළඹකොටුව තැනූ පෘතුගීසින් සමග සමීප සම්බන්ධතා පැවැත්වී ය
වැඩිකල් නොගොස් මායාදුන්නේ හට, බුවනෙකබාහු පෘතුගීසීන් සමග සහයෝගයෙන් ක්‍රිය කිරීම ගැන අප්‍රසාදය දැක්වූ මෙරට ප්‍රධානීන්ගේ හා ජනයාගන් විශාල ජනතා උපකාරයක් ලැබිණි
මායාදුන්නේ කෝට්ටේ රාජධානියට විරුද්ධව ආක්‍රමණ කීපයකටම නායකත්වය ලබාදුන්න ද බුවනෙකබාහු විසින් පෘතුගීසින්ගේ සහයෙන් සීතාවක සේනා නැවත සීතාවකට පලවා හරින ලදී
මෙම සටන්වල පළමු අවධියේ දී මායාදුන්නේ හට පෘතුගීසින්ට විරුද්ධ ඉන්දියාවේ කැලිකහි රාජධානියෙන් උපකාර ලැබිණි
මායාදුන්නේ දිනක තමන්ට අයත් ප්‍රදේශයට මහා තර්ජනයක් වන බව වටහාගත් පෘතුගීසින්ට ඔහුව මර දැමීමට උවමනා විය
එහෙත් බුවනෙකබාහු සීතාවකට එරෙහි ආක්‍රමණ මුළුමනින්ම හැසිරවීමට ඔවුන්ට ඉඩදුන්නේ නැත
1538 දී සිදු වූ, රයිගම බණ්ඩාරගේ මරණයෙන් වසර කීපයකට පසුව මායාදුන්නේ රයිගම රාජධානියෙන් සීතාවකට ඈඳා ගන්නා ලදී
සීතාවක හා කෝට්ටේ අතර වේගයෙන් ගැටුම් ඇරඹුනේ මෙතැන් සිටය
මේ කාලයේ දී කෝට්ටේ සිටි දළදා වහන්සේ බාර වූ බෞද්ධ හිමිවරු පෘතුගීසින් බුදු දහමට විරුද්ධ බව වැටහුනු අවස්ථාවේදී මදළදා වහන්සේ රහසිගතව සීතාවකට ගෙන ගොස් මායාදුන්නේගේ ආරක්ෂාව යටතේ තබන ලදී
දේශීය සම්ප්‍රදායට අනූව යම් පුද්ගලයෙක් අත දළදා වහන්සේගේ ස්වාමිත්වය ඇත්නම් ඔහුට ශ්‍රී ලංකාව තුළ සියලු රාජ්‍යයන්ට සිහසුනට අයිතිවාසිකමක් ඇත
මායාදුන්නේගේ ජනප්‍රසාදය ඉක්මනින් දේශය තුළ පැතිරී බුවනෙකබාහු රජුට ඇති ප්‍රසාදය තරමට ම වැඩී යත්ම බුවනෙකබාහු රජුටත් පසුව ධර්මපාල රජුටත් තවදුරටත් පෘතුගීසින්ගේ උදව් පිළිබඳ විශ්වාසය තැබීමට සිදු විය
මායාදුන්නේ කෝට්ටේට එරෙහිව නිතර නිතර කළ ආක්‍රමණ නිසා කෝට්ටේට අයත් වූ බොහෝ ප්‍රදේශ සීතාවකට ඈඳා ගැනීමට සිදු විය
පටන් කෝට්ටේට දේශීය උපකාර හිඟ වූ විට පෘතුගීසින් ඉබේම එහි ආරක්ෂකයන් වූහ
මෙයින් කෝට්ටේත් සීතාවකත් අතර වූ විරෝධය සීතාවක හා පෘතුගීසින් අතර විරෝධයක් බවට පත්විය
සිංහල–පෘතුගීසි යුද්ධය

පෘතුගීසින් මෙරටින් ඉවත් කිරීමට උත්සහ ගත් මෙම සිංහල–පෘතුගීසි යුද්ධයේ මායාදුන්නේ හා සීතාවක රාජධානිය වැදගත් කොටසක් විය
මායාදුන්නේ හා ඔහුගේ පුත්‍රයා මුල්ලේරියා සංග්‍රාමයේ දී පෘතුගීසින්ට එරෙහිව සටන් කර ජය ගෙන, සීතාවක බලය එළිදරවු කළේය
ඒ අවස්ථාවේ පෘතුගීසින්ට ද විශාල අභියෝගයක් වන තරමටම ඔවුහු ශක්තිමත් ව සිටියහ
මුලු දිවයිනම පාලනය කිරීමට තිබූ අවස්ථාව පෘතුගීසින්ගෙන් ගිලිහී ගියේය
මරණය හා දායාදය
තොරතුරුවලට අනුව ඔහු පෘතුගීසි ආක්‍රමණිකයන්ට එරෙහිව නැගී සිටි අතර මුලු දිවයිනම ජය ගෙන ඔවුන්ව වළක්වන ලදී
මායාදුන්නේ ශ්‍රී ලංකාවේ සිටි උසස්ම රජෙකු ලෙස සැලකේ. ඔහු 1581 දී මරණයට පත් වන විට වයස අවුරුදු 80 ක් විය
වෙනත් පිටු
 මහාවංස
 සිංහලේ රාජාවලිය
 ශ්‍රී ලංකාවේ අතීතය

යොමුව

වෙනත් වෙබ් පිටු
 Kings & Rulers of Sri Lanka

ශ්‍රී ලංකාවේ රජවරු
සිංහල ජනයා
1581දී සිදුවූ මරණ
1501දී සිදුවූ උපත්
සිරි සඟ බෝ රාජ වංශය
Old Pupils ’ Associations of Kuruwamulla M
V 
''Past Pupils’ Associations of Kuruwamulla M
V'
School
WP/GM/ Kuruwamulla Maha Vidyalaya ,Wathurugama
කූරුවමුල්ල මහා විද්‍යාලීය ආදි ශිෂ්‍ය සංසඳය 
අපගේ දැක්ම
         සිසුන්ගේ  කුසලතා දක්ෂතා හා ආකල්ප වර්ධනය තුලින්
 කුරුවමුල්ල මහා විද්‍යාලය බස්නාහිර පලාතේ ප්‍රධාන පාසල් අතරට ගෙන යමින්
 ප්‍රාදේශිය අධ්‍යාපනය දියුණුකිරිම
සබඳතා  
 ලිපිනය
බප/ගම් කූරුවමුල්ල මහා විද්‍යාලය , වතුරුගම 
 වි
obaofkmv@gmail
com 
ෆෙස් බුක් පිටුව
1815 වසර (MDCCCXV) යනු, ග්‍රෙගෝරියානු දින දසුන ප්‍රකාර  ඉරිදා දිනයකින් ඇරඹෙන සාමාන්‍ය අවුරුද්දක් (බැඳිය විසින් සම්පූර්ණ දින දසුන දක්වනු ඇත) වන අතර,  දින-12ක් මන්දගාමී ජූලියානු දින දසුන ප්‍රකාර සිකුරුාදා දිනයකින් ඇරඹෙන සාමාන්‍ය අවුරුද්දක් වෙයි
ව. 1815
හත්වන බුවනෙකබාහු කෝට්ටේ රජු වූ සත්වන විජයබාහු රජුගේ හා ඔහුගෙ අග බිසවගේ වැඩිමහල් දරුවා විය
1468දී උපන් ඔහුගේ  සොහොයුරන් වූයේ මායාදුන්නේ හා රයිගම බණ්ඩාර ය
ඔහුගේ පියගේ දෙවන විවාහයේ නව බිසව, දේව රාජසිංහ නම් වෙනත් අයෙකුගෙ පුතෙකු ද රැගෙන ආ අතර රජු ඔහුට තමාගෙන් පසු රජකම ලබා දීමට අදහස් කළ බැවින්  බුවනෙකබාහු හා ඔහුගේ සොයුරන් දෙදෙනා රාජධානිය අත්හැර පලා යාමට පෙළඹුනු අතර ඔවුන් නැවත පැමිණියේ උඩරට රාජධානියෙන් ලැබුණු හමුදාවක් ද සමගිනි
කෝට්ටේ රජු ලෙස රාජ්‍ය කාලය

මායාදුන්නේ රජු විසින් උඩරට රජු වූ ජයවීර රජුගේ හමුදා මගින් කෝට්ටේ රජ කළ තම පියාට එරෙහිව සාර්ථකව සටන් මෙහෙයවන ලද අතර ඉන් පසු සත්වන විජයබාහු රජුගේ නීත්‍යනුකූල පුතුන් තිදෙනා විසින් එම රජ්‍යය කොටස් තුනකට බෙදා ගන්නා ලදී
බුවනෙකබාහු කුමරු හත්වන බුවනෙකබාහු නමින් කෝට්ටේ රජු ලෙස ද, මායාදුන්නේ සීතාවක රජු ලෙස ද, පරරාජසිංහ හා මහා රයිගම් බණ්ඩාර ලෙස හඳුන්වනු ලබන රයිගම බණ්ඩාර රයිගම රජු ලෙස ද රාජ්‍යත්වයට පත් වූහ
කෙසේ වුවත්, 1538දී සිදු වූ රයිගම බණ්ඩාරගේ මරණයෙන් පසුව  මායාදුන්නේ රයිගම තම රාජ්‍යයට නතු කරගත් අතර, පියාගේ ඝාතනයේ දී විශාල කාර්යභාරයක් ඉටු කළ තමා ගැන පෙර සිටම අවිශ්වාස කළ තම වැඩිමහල් සොයුරාගේ රාජ්‍යයේ සතුරෙකු බවට ද පත් විය
බුවනෙකබාහුගේ රාජ්‍ය කාලයේ දී, මායාදුන්නේ තම පුතු වූ පළමු රාජසිංහ සමග එක්ව පෘතුගීසීන්ට එරෙහිව ඔවුන් පලවා හැරීම සඳහා අඛණ්ඩව සටන් කළ අතර බුවනෙකබාහුගෙන් කෝට්ටේ රාජධානිය ලබා ගැනීමට ඔහුව රජකමින් පහ කිරීමට තැත් කළහ
මෙහි ප්‍රතිඵලයක් ලෙස රජුට පෘතුගීසීන්ගේ පක්ෂය ගැනීමට සිදුවූයේ තම සොයුරාගෙන් තම රාජ්‍යය ආරක්ෂා කර ගැනීමට ඔවුන්ගේ බලය අවශ්‍ය වූ බැවිනි
තම පාලන සමය තුළ ඔහු දුර්වල පාලකයෙකු වූ අතර පෘතුගීසීන් මත අධික ලෙස යැපෙමින්  අවසානයේ දී ඔවුන් සමග මිත්‍ර විය
ෆ්‍රැන්සිස් ක්ෂේවියර් හමුවීම

කෙසේ වුවද, ඔහු ද ආගමික නියමයන් සම්බන්ධයෙන් පෘතුගීසීන් සමග විරුද්ධ විය
16 වන සියවස මැද දී පෘතුගාලයේ තුන්වන ජෝන් රජු විසින් ඉන්දියාවේ හා ලංකාවේ කතෝලික ධර්මය දේශනා කිරීමට ශාන්ත ෆ්‍රැන්සිස් ක්ෂේවියර් මුනිතුමා පිටත් කරන ලදී
ඔහු කෝට්ටේ රජු හමුවී, ඔහු සමග තමාගේ දහමට හැරීම ගැන සාකච්ඡා කළේය
මූලාශ්‍ර

රජවරු - කෝට්ටේ රාජධානිය
ශ්‍රී ලංකාවේ රජවරු
සිරි සඟ බෝ රාජ වංශය
පැණි
ඊටීටීවී නිව්ස් යනු තායිවානයේ ඊස්ටර්න් ටෙලිවිෂන් (Eastern Television) ජාලය විසින් මෙහෙයවනු ලබන, කේබල් සහ සැටලයිට් තාක්ෂණයන්ගෙන් මුදා හරින රූපවාහිනී ප්‍රවෘත්ති නාලිකාවකි
නාලිකාවේ විකාශන කටයුතු 1990 ජනවාරි 1 වැනිදා අරඹන ලදී
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
 ETTV News official website

ජාත්‍යන්තර රූපවාහිනී නාලිකා
නිව්ස් ටයිම් යනු ඉන්දියාව පදනම් කරගත් පැය 24 පුරාම විකාශන කටයුතු සිදුකරන රූපවාහිනී ප්‍රවෘත්ති නාලිකාවකි
නාලිකාවේ හිමිකාරීත්වය Rose Valley සමූහය සතුවෙයි
ආරම්භය
නාලිකාවේ විකාශන කටයුතු 2010 වර්ෂයේදී අරඹන ලදී
මේවාද බලන්න 
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
Rose Valley Group   

ජාත්‍යන්තර රූපවාහිනී නාලිකා
ඉන්දියාවේ රූපවාහිනී නාලිකා
කැබිතිගොල්ලෑව සමූලඝාතනය යනු 2006 වර්ෂයේදී, දෙමළ කොටි ත්‍රස්ථවාදීන් විසින් ශ්‍රී ලංකාවේ සිදු කරන ලද තවත් එක් දරුණු ගණයේ මිනිස් සංහාරයකි
සිදුවීම 
2006 ජුනි 15 වන දිනදී, දෙමළ කොටි ත්‍රස්ථ සංවිධානයේ සාමාජිකයෝ පිරිසක් කැබිතිගොල්ලෑව රජයේ බස් රථයකට ක්ලේමෝ බෝම්බ ප්‍රහාරයක් එල්ල කල අතර, ප්‍රහාරයෙන් කුඩා දරුවන්ද ඇතුලත්ව බස් රථයේ ගමන් ගත් සිංහල සිවිල් වැසියා් 68 දෙනෙකු ජීවිතක්ෂයට පත් විය
ප්‍රහාරයේ වගකීම භාරගැනීම, සුපුරුදු ලෙසම දෙමළ කොටි ත්‍රස්ථ සංවිධානය විසින් ප්‍රතික්ෂේප කල නමුදු, එක්සත් ජනපදය සහ ශ්‍රී ලංකා නිරික්ෂක මෙහෙයුම (Sri Lanka Monitoring Mission) කණ්ඩායම විසින්, මෙම ත්‍රස්ථ ප්‍රහාරය කොටි සංවිධානය විසින් සිදුකරන ලද්දක් බවට තහවුරු කරන ලදී
ප්‍රහාරය හෙලා දකිමින් එක්සත් ජනපදය විසින් මේ සම්බන්ධව ප්‍රකාශයක්ද නිකුත් කරන ලදී
මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

වැඩිදුර කියවීම්

 රොහාන් ගුණරත්න
(1 October 1987)
(4 November 2003)
The Wages of Sin, ISBN 955-8552-01-1

සිවිල් පුද්ගලයින් සමූලඝාතන - ශ්‍රී ලංකා
මධ්‍යම බස් නැවතුම්පල බෝම්බ ප්‍රහාරය යනු, 1987 අප්‍රියෙල් 21 වන දිනදී ශ්‍රී ලංකාවේ කොළඹ පිටකොටුව මධ්‍යම බස් නැවතුම්පල පර්යන්තයේ පුපුරුවා හරින ලද, කාර් බෝම්බ ප්‍රහාරයකි
දෙමළ කොටි ත්‍රස්ථ සංවිධානය විසින් සිදුකල මෙම ප්‍රහාරයෙන් සිවිල් වැසියන් 113 දෙනෙකු ජීවිතක්ෂයට පත්විය
මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

භාහිර සබැදි
 BBC On This Day - Tamil Tigers blamed for bus garage blast

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
කෝකිලායී සමූලඝාතනය 1984 වර්ෂයේදී දෙමළ කොටි ත්‍රස්ථවාදීන් විසින් සිදුකරනු ලැබූ තවත් එක් මිනිස් සංහාරයකි
සිදුවීම
1984 දෙසැම්බර් 1 වන දිනදී, දෙමළ කොටි ත්‍රස්ථ සාමාජිකයින් පිරිසක් කේකිලායී ගම්මානයේදී, සිංහල සිවිල් වැසියන් 11 දෙනෙකුට වෙඩි තබා ඝාතනය කරන ලදී
කෙන්ට් ඇන්ඩ් ඩොලර් ෆාම් සමූලඝාතනය සිදුවූ දිනට පසු දිනයේදී මෙම ඝාතනයන්ද සිදුවිය
මිය ගිය බොහෝ දෙනෙකු සිංහල ධීවරයෝ වූහ
2006 වර්ෂයේදී දෙමළ කොටි ත්‍රස්ථවාදීන් පිරිසක්, ත්‍රිකුණාමලය ගෝමරන්කඩවල ගම්මානයේදී සිංහල සිවිල් වැසියන් 6 දෙනෙකුට වෙඩි තබා ඝාතනය කල අතර, එම ප්‍රහාරය ගෝමරන්කඩවල සමූලඝාතනය ලෙස හැඳින්වේ